
Taoen 10.


RAGAD ADVERTENTIE:
f 1.
Kabar premili: 1 — 30 temboeng
Langkoengipoen, saben 10 temboeng oetawi
kirang: f 0,50.
Advertentie limrah: f 0,15 sagaris:
(apes: f 1.25).
Moendoet kapatjak langkoeng saking sa¬
pisan, oetawi moendoet dados lengganan,
tepang rembag roemijin kalijan admini¬
stratie.


REGINIPOEN LENGGANAN
SWARA TAMA


1 taoen
½ „
3 woelan


N
f 6,—
f 3,—
 f 1,50


njoewoen kabajar
roemijin.


Hoofdredacteur:
SOEMARNA
B.
kabantoe
REDACTIE - COMMISSIE.


BERAT KABAR KATHOLIEK
—
Medal saben dinten Djoemoewah. 


Adrèsipoen Redactie lan Administratie
IGNATIUS-COLLEGE
DJOKJAKARTA.


Telefoon no. 885.


POESAKA KAH DALEM
ING BOXMEER.
Sambetipoen Sw. Tm. No. 32.
Ombjaking tijang.
Manawi pinoedjoe grebegan ka¬
dos kaseboet ing ngadjeng poenika
ing Boxmeer ramé sanget. Lesmèn¬
lesmèn laris, sasat bandjir bir. Bir
poenika kénging dipoenwastani tjao
nagari Welandi. Tijang ing Bra¬
bant lan Limburg dasar sampoen
kalok remen minoem, mangka pi¬
noedjoe grebegan, dados inggih ngi¬
ras ngaléloejah. Saminipoen: sadèrèk
Ngajodja manawi désemberan, bak¬
da Mis daloe, teroes ndèrèk mis
Kranggan. Leresipoen poenika radi
kirang prajogi, ananging kados-poen¬
di malih; kabingahan kasoekman poe¬
nika wentaripoen soemrambah ing
wadag. Prajoginipoen makaten ing¬
gih ladjeng mantoek, wonten grija dja¬
gongan poenapa kados-poendi....
Makaten oegi tijang ing Boxmeer
manawi pinoedjoe soeka-soeka, peng¬
penganipoen inoem-inoeman. Ana¬
nging tijang-tijangipoen èstri ingkang
kaepeng anggènipoen sembahjang,
langkoeng-langkoeng tijang ingkang
sami soedjarah, sadinten moepoet
sasat wonten ing Grédja kémawon.
Tetijang ingkang sami soedjarah pa¬
datanipoen medak saking sepoer
teroes dateng Grédja, irid-iridan ndli¬
dir, toeroet margi menjanji. Tjara
roemijin tjarijosipoen katah ingkang
darat, sanadjan grijanipoen lampahan
satengah dinten oetawi sadinten
Sawenèh malih wonten ingkang se¬
patoenipoen kadjeng mawi dipoen¬
isèni krikil, kanggé tirakat. Temtoe
kémawon soekoe inggih rentjem.
Jèn sampoen sami doemoegi Gré¬
dja, ladjeng sembahjang wonten
ngarsaning poesaka Rah Dalem.
Poesaka waoe kapasang ing grijan
alit kaseboet ngadjeng, wonten ing
bangkoe inggih kapadjang-padjang,
ing ngadjeng kapasangan lilin
Ing tanah Djawi tijang soedjarah
poenika padatan sami mbekta sekar
borèh kalijan sela menjan. Jèn ne¬
gari Welandi sadjènipoen woedjoed
malam badé lilin, kaebjoekaken ing
ngarsaning poesaka. Roemijin tja¬
rijosipoen tijang ingkang soedjarah
katah ingkang sami ngoebengi dam¬
paring poesaka kalijan mbrangkang,
kados tijang Djawi manawi tirakat
ngoebengi ringin koeroeng Ngajodja
soetawi Soerakarta poenika. Samang¬
ké padatan ingkang kados makaten
poenika sampoen boten toemindak.
Wontenipoen sapoenika anggènipoen
nglairaken soengkemipoen dateng
Rah Dalem, namoeng noetjoep.
Ewasamanten koela samerep ang¬
gènipoen sami sembahjang oetawi
anggènipoen katingal mrelokaken
sanget, manah kapranan. Tetijang¬
ipoen kiji-kiji katawis sajah, wonten
ingkang ngaso satjelaking Grédja
ngadeg oetawi linggih koersi kalijan
mangkoe anakipoen, njanding boen¬
telan, bokmanawi lilin. Tijang kadoe
makaten poenika kristenipoen tem¬
toe sampoen ngojod saèstoe!
Manawi pinoedjoe arak-arakan
makaten poenika, bango-bango, oe¬
tawi tijang dasar djadjanan inggih
wonten, saja roemijin; wonten ing¬
kang sadé dolanan poenapa, dados
kados sekaten. Taoen poenika bango
boten katah. Bango negari Weland
poenika ingkang dipoendamel blabag,
pajon seng pisang-salirang, wonten
ingkang namoeng mota dipoendje¬
rèng, toeroet pinggir margi. Déné
ingkang mandé djaler wonten, èstri
inggih wonten. Woedjoeding da¬
saran warni-warni, roti, tjemplon
inggih wonten, woh-wohan Iss
Prakawis panganggé toemrap tijang
djaler sami kalijan Landi-landi tanah
Djawi, nanging rasoekan toetoep
boten wonten. Badénipoen ratjak
bangsa wol oetawi dril. Tijangipoen
èstri wonten ingkang tjara modern,
tegesipoen: sarwa tipis lan doemoeg
dengkoel kados njonjah tanah Dja¬
wi; wonten oegi ingkang tjara kina
i. p.: rok tjemeng, broekoet, doe¬
moegi kemiri, lengenan doemoegi
oegel-oegel, mawi kados kopjah soe¬
tra petak, dipoenwiroe ngantos ndje¬


babah kados tjaping ing wingking
tirah dawah ing geger, jèn dipoen
sawang saking katebihan kados sre¬
ban kadji
Bab pasemoning tijang inggih
warni-warni, wonten ingkang sadjak
sigrak-sigrak kados Landi ingkang
wonten tanah Djawi, wonten ing¬
kang limrah, wonten oegi ingkang
koeloeh-koeloeh pating ketotor, ma¬
wi sepatoe kadjeng.
Tjekak aos ombjaking tijang ramé
sanget. Moerih terangipoen para
maos koela atoeri mrelokaken mir¬
sani pijambak. Mangga sadèrèk Se¬
minarie, sinten ingkang kepengin
mirsani, koela atoeri tindak dateng
Boxmeer.
Estoe kok! saé sajektos
temenan!
Noewoen:
fr. Dionysius O. C.


ECONOMIE.
MESAKAKEN.
Anggèn koela mastani awis jatra
ing Sw. Tm. no. 21 samangké saja
tjeta ketingalipoen, jèn nitik kawon
tenaning para dagang. Tandanipoen
reregening barang samangké mirah
sanget jèn katanding taoen kapeng¬
ker. Kadosta:
kopi th. '28 reginipoen ndalem
datjin f 55.
'29 f 45.- '30 f 20.- — f 26.—
28 prasasat boten padjeng
sata
„
'29 doemoegi f 85.- '30 f 30.—
krètèk th. '29 1 datjin
gabah
doemoegi f 4,50
sapoenika namoeng
f 3,20.
f 4.-
129 doemoegi
djagoeng th.
f 2.—
0 namoeng.
Djagoeng poenika damel soesah¬
ing kantja tani ing ngredi djalaran
pamedalipoen soeda, reginipoen
mlorot.
Tjatetan koela bab reregening
barang poenika mirid omongipoen
satoenggiling bakoel ageng dateng
koela.
Mila jèn njata mekaten genah
inggih mesakaken kantja tani lan
dagang alit- alit.
Ing Grabag katah soedagar koe¬
wadéjan ingkang asring mandé da¬
teng peken Ngablak oetawi Pingit.
Grabag — Ngablak + = 7 pal.
—
Pingit namoeng 4 pal.
Pambektanipoen dagangan temtoe
tjoetjoel wragad. Ingkang sadé da¬
gangan wonten ing peken tem¬
toe nedanipoen. Mlampah mantoek
boten tjekap wragad f 1. Nanging
wonten peken presasat boten pepa¬
djengan, malah terkadang woedoe
saèstoe. Menawi dipoenawisi tijang,
bati 1 ketip kémawon kasoekakaken,
malah terkadang boek kémawon sam¬
poen énggal2 kaetjoelaken, djalaran
selak sijang dèrèng angsal jatra
kanggé wragad pambektanipoen.
Mila manawi saking grija boten
ngandoet jatra pijambak, boten saged
djadjan jèn namoeng ndjagèkaken
bebatèn oetawi pepadjengan.
Oepami 1 pekenan padjeng 1 oet.
2 pengaos f 5,- poenika wragad lan
djadjanipoen taksih kedah ngelong
saking pawitan, djalaran padjeng
semanten poenika batinipoen kirang
langkoeng namoeng f 0,50. Bisipoen
kémawon mlampah mantoek Grabag
— Pingit f 0,40. Kartjisipoen wonten
peken? Jèn kados makaten teroes
poenapa soedagar waoe boten badé
djatoeh? Manawi telas tedanipoen
poenapa boten sadé daganganipoen
kanti mirah- mirahan? Njengkakaken
ambroekipoen!
Mila sampoen maiben jèn wonten
bakoel sindjang pandjenengan toem¬
basi nganggé jatra ringgitan kema¬
won boten saged noesoekil
Gendis pasir roemijin regi f 10
oetawi langkoeng 1 datjin, samangké
namoeng regi f 5. Toewan pabrik
éman ngedalaken jatra kanggé mba¬
ar para mandor. Kala woelan Juni
koela mireng mandor Kedjawèn
(bawah Poendong) blandjanipoen
ingkang 1 woelan f 18 doemoegi
f 20, badé kalintoe gendis. Jèn ke¬
lampahan mekaten saèstoe poenapa
mandor waoe kapoerih ngoentoeti
gendis? Kasadé?


Sampoen katah ingkang sadé ka¬
dos-poendi padjengipoen? Katando?
mBéndjing jèn malah mlorot? Kalijan
malih selak kateda.
Toewan pabrik anggènipoen gadah
réka makaten margi; panjadénipoen
gendis rekaos, mirah. Jatranipoen
bara-bara kanggé mbajar koeli pa¬
dintenan
Tinimbang ngèndeli mandor-man¬
dor (boten kétang kabajar gendis)
aloewoeng kalestantoenaken.
Jèn mekaten kawontenaning da¬
gang, poenapa boten mesakaken jèn
Negari nijat ngindakaken paosing
para soedagar lan daganga
Manawi margi paos para dagang
sami djatoeh ladjeng dos-poendi
tjalon kawontenaning pradja? Nijat¬
ipoen pados indaking jatra djeboek
ingkang katarik sami ambroek wa¬

sana boten saged pasok paos. Poe¬
napa malah boten kodjoer? Mangka
para dagang anggènipoen oeroen
jatra woedjoed paos dateng negari
inggih boten sakedik.
Dagang poenika mila pantjèn pre¬
loe toemraping pradja, oegi toemrap¬
ing ra'jat. Negari ingkang boten
gadah para soedagar inggih boten
soegih. Mangga mriksani kradjan
Djepang, Duitschland, Inggris! Malah
wonten negari ingkang gesangipoen
prasasat saking dagang kadosta:
Belgie. Mila menawi dagang bobrok
kok badé dipoentepangi poenika
poenapa boten mesakaken? Haraa?
S. S. dh.


ONDERWIJS.
A. van DIJCK.
Ing wekdal samangké oemoemipoen pa¬
moelangan Djawi — sek. doesoen, angka
II, standaardschool, — waosanipoen djawi
pangkat 1 mawi serat „Woelang Matja" ka¬
ranganipoen p. t. A. v. Dijck kalijan R. Wig
njadisastra.
Koela boten badé ngrembag serat waoe,
djer para maos ingkang golongan goeroe
sampoen sami paham menggah kados-poendi
kawontenanipoen serat WOELANG MATJA
waoe. Rèhné sampoen 3 taoen mlampah
poenika, manawi kainspectie temtoe badan
koela tampi panatjat, ingkang margi saking
woelangan maos ingkang kesangeten, mili
sanget prihatos, kados-poendi ichtijar koela
malih, sagedipoen moelangaken WOELANG
MATJA, A. v. Dijck I, II, III. IV, saged ka¬
tam kawoelangaken ing 1 taoen wonten ing
pangkat I. Déné ingkang dados panglipoer
koela, sareng njoeloeh-njoeloeh dateng pa¬
moelangan sanès, setali tiga oewang, sam
déné boten saged nelasaken, ladjeng saged
ledjar. Keleresan sanget dèrèng wonten 2
woelan koela tampi boekoe saking Chef koela:
PENGADJAR soerat boelanan tentang pen¬
didikan dan pengadjaran — Berisi Penga
djaran membatja, karangan p. t. A. VAN
DIJCK, ph. Inspecteur Inl. Onderwijs 5e res¬
sort, Semarang. Nadruk verboden
Saweg soemerep titelipoen PENGADJAR
koela saged ladjeng mestani, bilih boekoe
waoe serat woelanan ingkang katoentoen
sad. SOEPARDI. Mila saèstoe, djeboel PE
NGADJAR no. 6 Februari 1930 taoen II.
Sareng koela bikaki lan koela waos, isi
nipoen gandem, sadjakipoen dados djalaran
ingkang saged mbirat karibedan koela moe¬
lang maos Djawi wonten klas I. Sinten ké¬
mawon ingkang boten badé bingah, déné
copie waoe midjil saking astanipoen p. t. A.
van Dijck, toer kawewahan katerangan ma¬
lih saking Redactie. Anggèn koela maos Pe¬
ngadjar waoe boten kados déné maos koran
oetawi roman, mila dasar koela sinaoe saès¬
toe. Namoeng nalika koela badé njinaoe wa¬
oe koela rapali roemijin „nijat ingsoen nji¬


Drukkerij „Canisius" Djokja


naoe boekoe iki, akoe ora mawang sapa sing
noelis MAAR apa sing ditoelis."
Mitoeroet redactie Pengadjar, oegi pinang¬
gih artikel ing „Persatoean Goeroe" no. 19—
20. bab uitgewerkt leerplan moengel:
„Hoeroef Djawa itoe sesoenggoehnja haroes
selesai diadjarkan pada kl. I, tetapi kalau
melihat boekoe A. v. Dijck 1 t/m IV tentoe¬
lah tiada tamat, itoe apakah sebabnja? Apa
djamnja pengadjaran jang koerang, atau isinja
boekoe jang terlaloe banjak? Boten mijam¬
baki noen !!! Sebabnja?
Karena goeroe - goeroe beloem mendapat
handleiding atau petoendjoek bagaimana dja¬
lan memakai kitab: Woelang Matja djilid I
sampai IV itoe.
Mangga para kantja goeroe, moempoeng
wonten handleiding-ipoen énggal karsaa moen¬
doet.*) Tinimbang kerep dipoen....... Ing katja
108 bab 11. Mengadjarkan 12 hoeroef legena
ENANGA ONAMA GNENS G


AGNEN NEINANN


kedah saged


ing


dalem


ISINIPOEN.
Lembaran 1:
Poesaka Rah Dalem ing Boxmeer —
Mesakaken — A. van Dijck — Pa¬
—
nglimbang — Kaloeng pangilon
Njempal baoe — Tanggap sabda
—
— Ontjèn sekar gambir melati
Oerap - sari — Wawasan boekoe
— Correspondentie.
Lembaran 25
Parepatan Commissie tata-tjara ing¬
.—
kang sapisanan ing Soerakarta
Parepatan Maria-Mediatrix Amba
rawa — Parepatan oemoem K. W.
ing Blitar — Poenapa sampoen dja¬
manipoen — f 30.000.... Saking
Moskau??? — Saking Kedoengwoen.
S. C. S. — Grédja énggal — Woe¬
langan gending ing N. S. Moentilan.


1 woelan. (Selambat - lambatnja dalam 1 boe¬
lan). Soemerep poenika wonten koela na¬
moeng waaaah ! Sawoelan wonten 4 ming¬
goe kedah 12 aksara. Dados 1 minggoe apes
ipoen angsal 3 aksara. Manawi mitoeroe
handleiding waoe kok sakétja sanget. Sam¬
poen kapétang mawi menitan poenapa. Tjo¬
bi poenika polanipoen merang wekdal, saben
moelang aksara énggal.
1. ngginem gambar ing blabag 3 menit
2. nggatosaken oengeling aksara énggal
menit.
3. pados temboeng-temboeng ingkang won¬
ten aksaranipoen énggal kados ingkang
mentas katerangaken 6 menit.
4. nggatosaken wangoening aksara; lan
nanding wangoening aksara énggal kalijan
wangoening aksara ingkang mentas dipoen¬
woelangaken 4 menit
5. ngoelinakaken (oefening) pinten-pinten
menit.
ENGETI SAMPOEN DAWOEH NOE¬
ROEN, inggih wonten ing blabag, inggih
wonten ing sabak. Saweg ngontjèki 12 aksara
1 woelan kémawon, sampoen roemaos mak
waaah ! Pemanggih koela kok malah la¬
djeng sakétja woelanganipoen embah roemijn.
am an de naam enz. ladjeng in de 
*
M
an) di dj.) dan S. djam 4 do


nanajajaan sapitoeroetipoen.
Mangga para prijantoen handleiding waoe
sami kasinaoea ingkang saèstoe. Manawi we¬
gah njinaoe pijambakan prajogi sinaoe sesa¬
rengan. Toemindakipoen kados-poendi sinaoe
sesarengan? Sarana vergadering P. G. H. B
speciaal bab roentoetipoen handleiding waoe
Wah manawi dawah ing sekolahan ingkang
persenanipoen 15 minggah 25 poenika poe¬
napa saged noetoeti kalijan ingkang per¬
sénanipoen 1% doemoegi 5%. Dèrèng njoe¬
merepi kawontenanipoen laré klas I, ingkang
peng-penganipoen: tojan ngenggèn, klintoe
gripinipoen kémawon nangis, anoe — anoe
nangis. Saja manawi soemerep beleid para
nspecteerende ambtenaar poenika, sakoela
namoeng wegah ningali. Tijang kados-poen¬
di? Laré klas I sampoen kawoelang paten: sa¬
ged njerat de aan en ngoen
Sareng rawoeh dawoeh njerat
KIJ ASI 65
topi, gori, mori, enz. la, laré ladjeng panje¬
ratipoen kados-poendi: om UX an TIX En


A


enz. Inggih wonten ingkang leres. Jèn


dawah makaten poenika loerah ziener kan¬
toen ngendika: „Kados-poendi dik poenikan
Mangka goeroe nalika moelangaken inggih
dipoenréntjangi bekenengan saèstoe. Mila bo¬
ten maiben, manawi wonten sadèrèk ingkang
mastani bilih pendamelan goeroe moeroeg¬
aken tering.
M. WARDAJA.


OPVOEDING.


PANGLIMBANG.
Sambetipoen Sw. Tm. No. 29.
Doegi lan prajogi
Ngertos doegi lan prajogi poenika
nélakaken migoenakaken boedinipoen
wening. Ngoedja hawa, oetawi boten
nganggé pamestian ing sabarang
pratingkah, poenika sampoen temtoe
badé kedrawasan. Ingkang dados
panoentoen, pangemonging moerid,
wadjib moelat ing bab prakawis
poenika, awit katah laré ingkang
kirang ing pamatawis ing bab pra¬
kawis warni-warni. Sanadyan sekoel
poenika moepangati kanggénipoen
badan, éwasamanten manawi kirang
doegi lan prajogi; neda ngantos
langkah ing taker, tamtoe sakit we¬
tengipoen. Ngelak poenika sagedi¬
poen itjal kedah dipoenombèni,
ananging tijang ngombé boten ké
*) Wonten oegi handleiding „Pratikele
Moelang" — karanganipoen rama L. v. Rijcke¬
vorsel ingkang oegi ngewrat pratikelipoen
moelang kl. I (blz. 9 — 17). Red.


nging ngantos keladoek. Ingkang
ngendemi poenika boten namoeng
inoeman keras kémawon, sadaja
tetedan manawi keladoek panedani¬
poen inggih ngendemi. Tijang neda
poenika moerih gesang, boten kosok¬
wangsoel, tijang gesang anggènipoen
gesang namoeng badé neda, poeni¬
ka kewalik.
Saoepami goeroe boten ngenggèni
doegi lan prajogi, poenapa saged
tijang sami négakaken anakipoen,
dipoenpasrahaken soepados katoen¬
toen, soepados dipoenwoelang, di¬
poenwarah prakawis ingkang prajogi.
Poenapa saged nagari masrahaken
kawoelanipoen, soepados ing akiri¬
poen sami dados tijang ingkang
ngéstokaken anggering pamaréntah;
sami gesang tentrem, njikiri sadaja
ampah ingkang moerang ing leres,
nerak angger
Bingah-bingah, ningali ingkang ada
aèng, poenika boten wonten awoni¬
poen, oeger boten nilar pamatawis.
Maos koran-koran, boekoe-boekoe
ingkang ngewrat pitedah poenika
saé kémawon, sok oegi boten keka¬
tahen, ngantos ngètèraken pandame¬
lan ingkang kedah dipoen-garap. Sa¬
nadjan boekoe ingkang kawaos poeni¬
ka ngewrat piwoelang saé, ananging
manawi pamaosipoen anoedjoni moe¬
lang, inggih boten saé, awit poenika
boten mapan. Oeger boten ngawon¬
aken koewadjiban tijang maos poenika
boten wonten awonipoen. Pangatos¬
atos sarta nindakaken pamatawis
poenika andjalari gesang seneng lan
tentrem, gesang barès, boten king
gilen, manah soemèlèh boten ngang¬
sa-angsa. Doegi-doegi poenika mi
djèni gadah panganggep datengsanès.
boten gampil ngepak oetawi njepèlèk
aken kantja2, oetawi ngemoenga¬
ken padamelanipoen sesami. Ngeng¬
gèni doegi2 poenika boten kereng
keras tanpa tepa-tepa, malah-malah
welasan. Kekerasanipoen peper dé¬
ning watakipoen ingkang mengkoe,
roemengkoeh. Tijang gadah doegia
poenika sadoe sarèh, éwasamanten
boten kénging kawastanan lembèk,
kaadilanipoen rinangkepan ing ka¬
tresnan wasananipoen welasan, ageng
pangapoentenipoen. Pandjaginipoen
dateng moerid roemengkoeh kados
bapa, asih tresna kados déné bijoeng.
Pamikiran poenika boten saged ka¬
poerih mlampah kémawon, kala-ka¬
la kedah dipoenasokaken, soepados
wening kraos seger. Mila sakolah
poenika nganggé ngaso poenapa
awit laré - laré mila ambetahaken.
Sepoer ingkang pirantosipoen pra¬
sasat awoedjoed tosan sadaja, ma¬
nawi mentas djalan tebih, kendel¬
ipoen noenten kapriksa, poenapa
wonten ingkang betah ngaso wonten
ing papan reparatie poenapa boten
Ingkang otot tosan baloeng tosan
kémawon kala - kala kedah ngaso
poenapa manoengsa boten ambe¬
tahaken kèndel? Ngaso mila preloe.
Ananging poenika kedah dipoenwa¬
tesi. Manawi ngasonipoen ngantos
kedangon, kèndelipoen kekatahen,
langkoeng saking betahipoen, kénging
kawastanan kesèd, seneng nganggoen
ing mangka nganggoer poenika ka¬
tah sandoenganipoen. Para maos
tamtoe sampoen sami priksa pari¬
basan nganggoer poenika dados ban¬
taling sétan.
Badé kasambet.

JEN NIJAT,
NDOENGED.
Ambantoe
Serat kabar kita

nama ndjoendjoeng
dradjading bangsa
KATHOLIEK
INDONESIERS.

SERAT
KI
NTOENAN.
Sadjawining tanggelan Redactie.*)
KALOENG
BENGILON.
Pilih mbajar arta f 2,50 djrèng,
poenapa tampi tjap ndjembèl??


Hèh, hèèèh, hèh, kapoerih milil
salah satoenggal! Pilih ingkang
poendi? Poenapa pilih mbajar arta
f 2,50 djrèng? (gèk arta sadaja?)
Poenapa pilih tampi tjap ndjèmbèl?
Poenapa ta, tegesipoen ndjembèl?
Rak ndjemblèk tal Sinten ingkang
kersa dipoenwastani ndjemblèk
Hèèh, hèèh, hèèh, kok delap-delap
temen gesang; tijang ndjemblèk
kémawon badé kanggé abahan
poenapa, tiwas namoeng dados re¬
reged leleteging donja kémawon,
setoen - setoen bonékah kénging
kanggé ngenteng-enengi laré
Mangka toemoedjoe dateng sinten
ta, temboeng ndjembel poenika
Dateng golongan kita bangsa Ka¬
tholiek? Rak inggih boten poeroen
ta? Oepamia koela ingkang kaetjap
ndjèmblèk oet. ndjembel poenika
mangka koela narimah, sanadjan
boten mawi wonten tanda - tanda¬
nipoen, para kadang Katholiek sa¬
nès, oegi pandjenengan para maos
sadaja, rak inggih boten rila ta¬
(roemijin wonten kantja goeroe poe¬
roen nampi blandja boten samestini
poen, inggih ladjeng katjaboet saking
golonganipoen, pakempalanipoen ka¬
oem goeroe, awit manawi boten tamp
gadjih samestinipoen, badé anggèn¬
dèng kaoem goeroe sanèsipoen oeg
badé boten wonten adjinipoen)
Enget lol ènget! wonten ing oré
anipoen sad. Patjar Mérah Sw. Tm.
no. 29 nembé ipénipoen nak ndèrèk
kémawon boten rila manawi golo¬
ngan kita dipoenawon - awon golo¬
ngan sanès, poenapa golongan kita
ingkang sampoen nggemolong
dados satoenggal badé rena, kanti
penggalih ichlas, manawi golongan
kita dipoenwastani ndjemblèk, oet.
ndjèmbèl? Sampoen èh, sam¬
poen ngantos tampi tjapandjembèl?!
Nglelingsemi! Rak inggih makaten
ta, para maos? (Inggih, letterz.)
Mila kersanipoen sampoen ngan¬
tos tampi tjap ingkang ndjedjenesi
ndjèmbèl prajoginipoen para leng¬
ganan Sw. Tm. s. k. kita pijambak
kersaa paring sokongan (oeroenan
f 2,50 (zegge doea 3000 roepiah),
perloenipoen s.k. kita waoe sageda


medal padintenan, djer poenapa
boten lingsem dateng golongan sa¬
nès ingkang sami maos noot-ipoen
rama Redacteur ingkang kapatjak
wonten ing artikelipoen sad. B. A.
T. M. Soedarma lan sadèrèk Pare¬
dèn Toetiboedhiati Sw. Tm. no. 29
lan 30, ingkang moengel
„Sampoen kerep sanget Sw. Tm.
ngewrat pengadjak mekaten poe¬
nika: nanging awis ingkang di¬
poentetangi manahipoen. Sebab
ipoen poenapa? Bosenan? Eman¬
éman? O, tanda dèrèng....
Red." lan „Dèrèng dangoe poeni¬
ka kémawon inggih katah ingkang
voorstel, soepados kakerepana
wedalipoen, ananging namoeng
kèndel ing voorstel? Red.
Wonten ing s.k. kita
Kok mertandani sanget ringkihing
golonganipoen para Katholiek In¬
donesiërs, déné tjita-tjitanipoen
(idam-idamanipoen) namoeng kèndel
sarembag kémawon? Kok moeng
semono kaprawirané?
O, kok memelas temen?
Mangka golongan bangsa Katho¬
liek Indonesiërs rak boten ringkih
ta? Manawi boten ringkih katingalna
koentjaranipoen, kaprawiran
ipoen, sampoen oegat-oeget,
sampoen grimang-grimieng,
sampoen gremat-gremet, djer
taksih katah sanget ingkang
kedah dipoenlampahi, boten na¬
moeng satoenggal kémawon. Mana¬
wi namoeng klelar-kleler ké¬
mawon, béndjing poenapa sagedi
ipoen sadaja kadoemoegèn? Sam¬
poen damel koetjeming golongan
Enget lo, ènget
Wedaling Sw. Tm. s.k. kita dadoe
padintenan kita goemolong, badé
saged bingah-bingah, keplok-keplok
soerak - soerak, awit nganggé lan
migoenakaken kekijatan kita pijam¬
bak kita saged mimpangaken pa¬
damelan ingkang awrat lan angè
(een moeilijkheid overwinnen), saged
ndjoendjoeng dradjad kita
Mila mangga samia kersa énggal
énggal njekapi abonnementsgeld
ingkang dèrèng kabajar lan mari
ngana oeroenan dateng adeging s.k.


kita padintenan.
Postwissel formelier ingkang di¬
poenlampiraken ing Sw. Tm. no. 32
poenika énggal kakintoena wang
soel dateng Administratie
Sw. Tm. mawi kaembèl - embelana
arta f 2,50 (soekoer kersa langkoeng
djer kabetahanipoen pantjèn katah)
soepados énggal sageda kadoemoe¬
gèn idam-idaman kita (dados boten
tinggal tetep voorstel hawa
rembag sadjal
Ing ngriki ènget lo, para sadè
rèk oeroenanipoen poenika boten
peksan lol mangké ladjeng wonten
ingkang mastani peksan; blaaas
boten babar pisan, (iedereen is
vrij) manawi wonten kersanipoen
boten kersa ngoeroeni inggil
kéngang-kénging kémawon (ta' ber¬
halangan) manasoeka kémawon
manawi ichlas plas — kados lam¬
pahing kilat, tatit — inggih paling
sedikit f 2,50 poenika, manawi bo¬
ten, inggih boten babar pisan ke¬
mawon (perloe apa sokong
Boeng?), nanging mesti boten
badé lepat tampi tjapan djembèl,
djalaran ing nginggil sampoen won¬
ten oengel-oengelanipoen
„Pilih mbajar arta f 2,50 djrèng
poenapa tampi tjap ndjembèl?"
Mila kedah dipoenpersoedia kanti
sanget, (10 taoen f 2,50 poenika
sawoelan rak boten ngantos se¬
bènggol oetawi teloeng doewit?)
sageda mbajar djrèng (à contant)
Manawi para sadèrèk lengganan
namoeng ngedjibaken *) da¬
teng lengganan sanès kémawon (da¬
dos djib-djiban; kéné ngedjibaké
kana, kana ngedjibaké kéné) boten
woeroeng badé inggih namoeng te¬
tep, panggah kémawon idam-ida
man kita badé taksih tinggal voor¬
stel diseboel angin sadja alias ke¬
tepoeoeoes, ingkang oegi ladjeng
badé tampi medali kaloeng
saking
pengilon
Sadèrèk èstri pareden
Toetiboedhiati,
ingkang tansah bengak-bengok:
„Behartigt ’t algemeen belangl
*) Penjakit keras
NOOT. Mirsanana Advertentie-nipoen, lan
kersaa menggalih mawi penggalih ening
lan djedjeg, djer manawi karaosaken saès
toe, pantjèn ngengingi raos! ook redelijk
Toetiboedhiati
NEMPAL BAOE
(Sajembara)
Gegajoetan kalijan ébahing dja¬
man, koela koemawani matjak tjang
kriman wonten ing kalangan Swa
Tm. ngriki. Batanganipoen kedah
dipoenembèl-embeli leloetjoen;
jèn ingkang leres pambatangipoen


langkoeng saking satoenggal,
badé dipoenoendi, djer tanda
mata ingkang badé dipoentjoengoel¬
aken awoedjoed boekoe Journa¬
listiek lan stenografie (basa
Mladjeng) ingkang boten kénging
kapetal kadadosaken kalih.
Badéjanipoen tjangkriman kedah
sampoen wonten panggénanipoen
Rama Redacteur paling telaat (kasèp¬
kasèpipoen) tanggal 25 Augustus
poenika. Tanggal 29 panggeboega
ipoen. Ingkang tampi tanda mata
badé dipoenemot wonten ing Sw.
Tm. oegi. Ing ngandap poenika lo¬
tjangkrimanipoen:
1. Mata apa sing mbloloki?
Djam apa sing ngéndahaké ba¬
2.
dané kang nganggo
3.
Mata apakah berarti kampioen?
Matja apaning Sw. Tm. marak¬
aké mboengahaké pikiri
Matja apaning Sw. Tm. marak¬
aké boenek, djoedeging pikiri
Poenika lo, pandjenengan pikir,
manawi boten pandjenengan pikir
saètoe, ééé èstoe boten saged pan
djenengan.
Mangga para sadèrèk, kadang
koela pandjenengan ngoelir boed
tatogna, sampoen mawi moendoerk
Déné ingkang kakéngingaken mba¬
tang tjangkriman kaseboet ing nging
para sadèrèk
gil
Lengganan Sw. Tm.
(ingkang noenggak pambajar¬
ipoen boten pikantoek)
Lengganan Advertentie Sw. Tm.
Lengganan énggal ingkang sam
poen mbajar arta lengganan
Pembantoe isining s. k. Sw. Tm.
Moegi2 sageda énggal kabatang.
Sajembara saking sad. èstri Pareden
Toetiboedhiati.


TANGGAD SABDAN
P.G.H.B. afd. Banjoemas awatak
bapa........ poenika sampoen
samestinipoen!! Nanging kedah
ingkang ngadil
Rèhning ingkang njerat artikel
ing Sw. Tm. No. 23 tg. 6 Juni '30
bab: „P. N. S. in actie," poenika
koela, mila ingriki koela kepeksa
damel orék-orékan malih gegajoetan
kalijan poetoesan pepanggihanipoen
sad.2 saking N. S. lan K. S. ingkang
dipoenadani déning P. G. H. B. tja¬
bang Banjoemas kala 24 Juni '30
(kamot ing Sw.T. No. 28 tg. 11Juli).
Sadèrèngipoen perloe koela nga¬
lem dateng actie oetawi tradjangi
poen P. G. H. B. tjap Banjoemas
waoe, ingkang sampoen ngakeni
pijambak jèn „awatak bapa"! Pan¬
tes dadosa tetoeladan!!!


Anggènipoen P. G. H. B. tjabang
Banjoemas ngawontenaken pepang¬
gihan perloe ngitjali raos-roemaos
ingkang kelintoe, poenika mila per¬
loe sanget, i.p. tjotjog kalijan noot¬
ipoen Redactie
Wondéné oekara koela ingkang
di bohongkan waoe, perloe koela
terangaken ingriki, bilih poenika
koela namoeng saloegoe „merslag.
Dados boten kok koela sengadja
damel klintoe seling serep! Nanging
saking panimbang koela oekara poe¬
nika boten bohong, djer njata bilih
leider kala roemijin saking K. S...
sareng gantosipoen saking.... N.S.
Rak njata ta poenika? Déné toemrap
pasemon saking S. O. waoe, koela
boten mangertos, djer ingkang nga¬
waki sadèrèk Soera pijambak!
Sapoenika bab poenika sampoen
tjekap samanten kémawon, djer ki¬
ta P. N. S. ers mila boten gadah pan¬
dakwa babar pisan, bilih lelam
pahan waoe saking pokalipoen sa¬
toenggiling K. B. er; babar pisan
boten!! Anggènipoen wonten sadè
rèk N. S. er ngantos kawedal ginem¬
ipoen kados oekara ingkang di
bohongkan waoe, dados tjeta sa¬
king raos-roemaos, oetawi mestiné
ngono- ajaké!! Dados boten kok
ndakwa!!!
Samangké bab ingkang njata ing¬
kang badé koela atoeraken! Jèn mila
P.G. H.B. tjab. Banjoemas waoe awa¬
tak bapa sajektos, mesti ladjeng ma¬
dosi djalaran2 ing lelampahan waoel
Bab ingkang njata inggih poenika
sad. Soera, soewaoe leider, ladjeng
kalorod dados hulpleider! Poenika
ingkang dados oenderaning rembag
ing kalangan P. N. S. tjab. ngrikoe
(Banjoemas); mila ladjeng ngwon¬
tenaken pepanggihan ing Poerwo
kerto!! Lelampahan poenika sanget
njolok mata kanggé golongan kita
N. S. ers! Mila dipoenpadosi poendi
sebab-sebabipoen
Poenika ingkang langkoeng preloe¬
dipoentindaken déning P. G. H. B.
awatak bapa!! Margi lelampahan
poenika dèrèng genah bongkot poe¬
tjoekipoen (sabab2), sanadjana sam¬
poen dipoenwontenaken pepanggihan
kados makaten, koela kinten taksih
wonten golongan (ingkang kataman
lelampahan waoe) ingkang dèrèng
marem, djer dèrèng katjepeng poe¬
napa ingkang dipoenkadjengaken!
Woesana masa bodo
POEN AMRIH RAHAJOE
171
P. S. Djawaban poenika saweg
saged koela kintoen sapoenika (da¬
tansah aral !
dos kasep), margi
171


) Soepados boten noewoehaken seling serep, koela terangaken bilih karangan poe¬
nika saking satoenggiling Abn. Sw. T. ingkang nedya ngadjengaken Sw. T. Dados
boten boeah tangan saking kantja Redactie oetawi Adm.
RED.

ONTJEN SEKAR GAMBIR MELATI.
PRAKAWIS PINDAH- PINDAHAN ING DJAGAD GOEROE.


MOTTO. Het grootste euvel, waardoor de post
reiskosten noodeloos wordt vergroot, is het
enorm aantal overplaatsingen.
Het belang van den dienst is vaak te¬
(.....
genstrijdig met de overplaatsing: te veel wordt
met persoonlijke wenschen rekening gehouden
(Rede t. Nessel wonten Volksraad 17 Juli).


R. M. Soenoe ing Nederland.
Serat - serat kabar njarijosaken,
sad. R. M. Soenoe, Soekadari, lan
Tjan Djoe Kiam, katarimah candi¬
daatexamen Indisch recht wonten
Leiden.
R. M. Soenoe, poenika ingkang
raji P. Djajasepoetra ingkang tjalon
angedjawi poenika. Ngatoeraken
kasoegengan.
Kg. Biskop A. van Velsen.
Woelan poenika, Kangdjeng Bis¬
kop tedak ing Ngajogjakarta, ma¬
ringaken Sakramèn Kasantosan.
anggal 15 Agoestoes, maringi
Sakramèn Kasantosan wonten kita
Ngajogja (Grédja St. Joesoep); tang¬
gal 17: Sedajoe; tanggal 19: Mo¬
rangan; tanggal 21: Gandjoeran; 23:
Somahitan; tanggal 24: kita Nga¬
jogja (ing Grédja S. Fr. X.); tang¬
gal 26: Ngidjon; tanggal 28: Kalasan.
Rawoehipoen Pastoer Djawi
kekalih.
Rawoehipoen P. Soekiman toe¬
win Djajasepoetra wonten Tandjoeng
Prijoek, kinten - kinten tanggal 23
Agoestoes. Rawoehipoen wonten
Ngajogja bokmanawi kémawon tang
gal 26 Agoestoes sonten
Pahargjan saking Komité Ngajo¬
gjakarta, kadawahaken wonten tang¬
gal 27 sonten, sarta gandèng kalijan
pranatan salebeting Jezuiet, pahar¬
gjan waoe tjajon tilimen, boten sa¬
ged mawi atoer - atoer pakempalan
Katholieksadjawining Ngajogjakarta.


SAKING NGAJOGJAKARTA.
Konggrès T. S. Malem Kemis 6-7 A¬
goestoes, konggrès kanggé njoewindoni
Taman Siswa, dipoenwiwiti manggèn ing
dalemipoen Ki Hadjar Dewantoro, kada¬
tengan Adviseur Inlandsche Zaken t. van
der Plas, Inspektoer Bos, Mr. Singgih, Iss.,
wakil-wakiling pakempalan pinten-pinten
kalebet oegi wakil H. B. P. P. K. D., K. W.,
toewin W. K. afd. Mataram; goenggoeng
kempal boten kirang saking 500 tijang.
Ki Adjar Dewantoro, atas namaning
Komité, medar sabda: 1. Ngatoeraken
pambagja wiloedjeng. 2. Ngandaraken
bilih T. S. anggènipoen propaganda, sarana
njamboet damel, boten sarana omong. B
. S. sampoen gadah tjabang 52. 4. Se¬
lyaning konggrès poenika, badé ngawon¬
tenaken pranatan ingkang sami (organi¬
satie), sageda kanggé toentoenan panin¬
daking 1. S. ing sa Indonesia. 5. Ki
Hadjar Dewantoro lega lila angoetjoelaken
toentoenaning T. S. dateng para nénéman.
Sadèrèk Pronowidagdo, pangarsaning
kongrès, anerangaken bilih adegipoen T.S.
kabekta saking sabab kalih warni: a). Te¬
djang ngriki sami ngelak onderwijs,
nanging sakolahan saking Nagari boten
njekapi. b). Gandèngipoen kalijan raos
kabangsan, sakolahan ingkang sapoenika
sampoen wonten boten maremaken.
Tjaraning panjamboet damel, T. S. migoe¬
nakaken tjara: njamboet damel pijambak.
Sasampoenipoen poenika, para ingkang
andatengi konggrès, dipoensoegata dolan¬
an Djawi warni-warni, sinarengan gangsa
tonil alit-alitan lampahan katresnaning
bijoeng (jèn ing Kitab Soetji sami kalijan
Kawitjaksananipoen Praboe Soeléman kala
ngadili bijoeng kalih sami reboetan anak).
beksa klana, Iss.: sadaja waoe, ingkang
nindakaken laré alit, sarta katingal saé
boten ngoetjiwani. Wonten sawatawis
ingkang klentoe, malah damel sarining
konggrès
Oetoes-oetoesaning pakempalan katah
ingkang medar sabda mahjakaken seneng
lan oermatipoen dateng T. S.: Mr. Singgih
(wakil H. B. B. O.), Rm. Jama wakil P. G
H. B. Mataram, s. Soegija wakil K. W
Mataram, oetoesan-oetoesan T. S. Medan,
Jacatra, Iss.
50 taoenan dalem Sri Maha Radja Poetri.
Wiwahan 50 taoenan dalem Sri M. R.
Poetri Wilhelmina, toemrap Ngajogjakarta
doemawah tanggal 1 lan 2 September.
Tanggal 2 waoe, sadaja sakolahan Nga¬
ogja, liboer. Tjalon wonten arak-arakan
bit, andong, grobag, montor, pit montor,
sami pinadjang-padjang, sarta ginantoeng
an pris. Soedijan wragad langkoeng saking
f 2675.
Iksamenan ing Nederland.
Sad. Soekadari, Rm. Soenoe, lan
Tjan Djoen Khiam, poetoes iksa¬
menipoen candidaat Indisch recht
wonten Leiden.
S. K. Lie, S. J. Tjoa, lan W. F.
Waweroentoe, katarimah candidaats¬
examen babagan kawroeh kadok¬
teran wonten Utrecht
Katarimah iksamenipoen Accun¬
tanij Nederlansche Handelshooge¬
school ing Rotterdam, sad. M
Aboetari toewin t. Teng Sioe Tjhan¬
Loh Hwa.
Loh Hwa, pakempalan bal-balan
kampijoen ing Tiongkok, mentas
dateng wonten ing tn. Djawi, sarta
main wonten Betawi, Bandoeng,
Semarang, Soerabaja. Pikantoekipoen
arta éwon. Kala wonten Soerabaja,
saweg kalih dinten kémawon angsak
+ f 27000.
Kominis ketjepeng.
Mentas wonten tijang kominis
tiga, katjepeng, dipoenbekta baita
Plancius saking Singgapoer, i. p.
Djamaloedin, Mohamad Ali, lan
Kadji Mahmoed. Tiga - tiganipoen
sampoen dangoe dipoenpadosi poelisi


Grédja Agoeng ing Kongo.
Ing Leopoldstad, (Kongo bawah
Bèlgi), badé dipoendegi katedral
inggal, pandjangipoen 80 M, wijar¬
poen 40 M. tjekap tijang 7000.
Katakomben énggal.
Nalika tijang damel margi satje¬
lakipoen via Tiburtina, wonten sa¬
tjaketipoen pakoeboeran Compo
Verano, manggih margi-margi katah
vonten salebeting siti. Sasampoen¬
ipoen katitipriksa saèstoe, tetijang
aged sami amastani margi - margi
waoe: katakomben. Ingkang katah
margi poenika waoe wijaripoen 70
— 90 c.M., inggilipoen 4,90 M.
Katakomben poenika waoe, pan¬
damelipoen kala tengah - tengahan¬
poen abad kaping tiga.
Tetijang saged manggih: lontjèng
tembaga alit-alit, gelang, retja alit
alit, sesoepé, Iss.
Retja dalem, ing Desio.
Retja dalem, I. S. K. S. R. Pius
XI, jasanipoen tetijang ing Desio
tanah Itali), kala 29 Juni binarkahan
Kg. Maha Biskop ing Milaan, Kar¬
dinal Schuster
Setatsijoen radijo ing Vaticaan.
Setatsijoen radijo ing Vaticaar
kawartosaken béndjing Oktober
saged kaanggé, sarta saged njebar
pawartos kapireng ing saindenging
djagad.
Ingkang tjalon ambarkahi ngarsa
dalem pijambak.


(gandèng kalijan ontran-ontran kala
Nov. '26 en Januari '27.)
Arta kertas ingkang karisak.
Salebetipoen woelan Juli, arta ker¬
tas ingkang karisak wonten Algi
Rekenkamer:
damelan Nederland 680.000 lem¬
par à f 2.50, lan 1.600.000 lembar
à
f 1.
Damelan Amerika, kertas njaring¬
gitan 60.000 lembar, lan njaroepi¬
jahan 100.000 lembar.
Panggaotan njerat ing Lasem.
Ing Lasem, katah soedagar anoe¬
toep pakarjan ambatik. Tetijang Dja¬
wi ladjeng katah ingkang boten pi¬
kantoek panggaotan.
Roemijin tijang sadé seratan ing
ngrikoe saged pikantoek bati 30 —
40%. Sapoenika pados oentoeng 10%
kémawon ngrekaos. Anggènipoen
nakaten waoe margi djor-djoran
katah sanget. Ing tanah Djawi te¬
ngah kémawon boten kirang saking
20 enggèn ingkang ngedalaken se¬
ratan. Kadjawi poenika toekang ni¬
roe, inggih katah. (Djawa Tengah)
Boten angsal dados warga
Gemeente Raad
Gemeente Raad Soekaboemi boten
ngadjengi sadèrèk Soekardi, sa¬
woengipoen Pasoendan, dados war
ga Gemeente Raad, margi boten
saged tjara Walandi, Mangka boten
wonten artikel ingkang nentjang
warga gemeente raad kedah omong
mawi basa Walandi. Ing Raad Ka¬
woela kémawon inggih wonten war¬
ga ingkang omong mawi basa Mla¬
oe. Pakempalan Pasoendan protest
Sembrananipoen tijang sepoeh.
Ing Manondjaja wonten laré oe¬
moer sataoen, dipoenpoerih dolanan
pijambak wonten sentong, dipoen¬
ineb, tijang sepoehipoen njamboet
damel. Poen laré dolanan toetoep
wonten rantenipoen. Tetijang mireng
laré ndjerit, boten dipoenraos, roe¬
maosipoen mesti boten poenapa¬
poenapa tijang wonten nglebet ka¬
mar. Boten let dangoe, laré dipoen¬
toewèni pinanggih sampoen pedjah
Sareng dipoentingali: tjangkem kle¬
betan ranté, gorokan klebetan toe¬
toep waoe. (Java Bode).
Darah Dipanagaran.
Mitoeroet A. I. D., gandèng kali
jan panjoewoenipoen R. M. Daoed
Dipanagara, Iss ing Ambon, Parén
ah sampoen marengaken toeroen
toeroenipoen P. Dipanagara kapa
rengaken dateng poendi-poendi
ingkang dados karsanipoen.
Kabesmèn ageng ing Lombok.
Ing Kembang Kenang, Lombok
Wétan, mentas wonten kabesmèn
ageng, anelasaken grija 158 woe¬
woeng toewin loemboeng 90, kapi¬
oenèn sadaja kinten-kinten wonten
f 22.000
Pamedal S. S.
Pamedal S. S. salebetipoen woelan
Djoeli wonten 5 mlijoen 617 èwoe
644 roepijah: manawi katanding ka¬
lijan Juli taoen kapengker, soeda 2
mlijoen 376 èwoe, 26 roepijah.
Wiwit Djanoewari doemoegi
Djoeli taoen poenika, pamedalipoen


S. S. soeda 8 mlijoen 163 èwoe 411
roepijah tinimbang kala Djanoewa¬
ri — Djoeli taoen 1929.
Tilgram wonten salebeting
tresepoer.
Wiwit 1 September, kanggé tjo¬
bèn-tjobèn, S. S. ngawontenaken pra¬
natan tijang-tijang ingkang noempak
sepoer saged kintoen tilgram saking
sepoer ngrikoe, mawi watesan ka¬
tah-katahipoen woloeng temboeng.
Wragadipoen f 1,45 (satemboeng 15
sèn, wewah vastrecht f 0,25). Til¬
gram-tilgram waoe boten kénging
mawi tetenger ingkang ngindakaken
waragad, kadosta D (Dringend), Iss
Adviseur Adatzaken.
Warga Raad Kawoela t. Soang
kanon, mrajogèkaken soepados won¬
ten ambtenaar bangsa Indonesia,
mendet saking para winasis bangsa
Tapanoeli, kanggé pambantoenipoen
Resident, kapoerih ngawat - awati
pakarjaning gemeente (gemeente¬
vezen) ing Tapanoeli
Ambtenaar poenika waoe soepa¬
dos pinaringan seseboetan Ambte¬
naar voor Adatzaken, sarta kedah
mandireng, benoemanipoen Ingkang
Witjaksana pijambak, dados boten
kabawah pangageng ing Tapanoeli
Pantalonan mawi koeploek.
Pantalonan mawi koeploek, poe¬
nika wekdal samangké kaanggep
tetijang ngriki, dados patjakanipoen
bangsa Indonesia
Nembé poenika, ing peken ma¬
lem Semarang (lan oegi kala wonten
bal-balan Loh Hwa) wonten lalam¬
pahan tijang ingkang manganggé
pantalon mawi koeploek, dipoenpoe¬
rih toembas kartjis kados kartjisi¬
poen bangsa koelit petak. Prakawis
poenika, dipoenrembag dr. Marzoe¬
ki Mahdi wonten Gemeente Raad.
margi wonten pandakwa pranatan
waoe atas pakènipoen Gemeente. Na¬
nging, pikantoek wangsoelan saking
pangarsaning gemeente raad, bilih
pangrèh gemeente boten naté nge¬
dalaken pranatan makaten waoe.
(Nan Sing)
Arbeidsinpectie toemandang.
Ambtenaar Arbeidsinpectie men¬
tas anggropjok grijanipoen tetijang
Tionghoa ing Lasem ingkang sami
ngwontenaken panggaotan ambabar.
Panggropjokipoen ing wantji daloe
antawisipoen djam 11 — 12. Anggèn¬
ipoen anggropjok waoe badé njoe¬
merepi poenapa tetijang Tionghoa
waoe sami anindakaken pameksa
soepados koeli-koelinipoen njamboet
damel ing wantji daloe. Katah tijang
ingkang nglemboer ingkang sami
kabekta dateng poelisèn.
Neroesaken sakolah
R. Ng. Prajitna, wedalan Mulo
Semarang poetra boepati Pati, ma¬
noet tjarijosipoen Bahagia sampoen
jangkat dateng Nederland noempak
baita Sibajak, perloe neroesaken si¬
naoenipoen wonten H. B. S. ing
beiden, saking ngrikoe ladjeng badé
anggajoeh seseboetan insinjoer.
Kamadjenganipoen Celebes.
Ing taoen 1904, Celebes gadah
sakolahan Walandi kalih, lan sakoe
lahan angka kalih 16, moeridipoen
1500.
Ing salebetipoen taoen '28, won¬
ten sakolahan Mulo 1, (mrd. 145),
sakolahan andap 4 (mrd. 757). H.I.S.
11 (mrd. 1583), H.C.S. 3 (mrd. 534
Standaardschool 53 (mrd. 6747), sa¬
kolahan doesoen 553 (mrd. 29630).
Ing Makasar oegi gadah Opleiding¬
school voor Inl. ambtenaren)
Plaboehan Makasar katingal ma¬
djeng. Prabéjaning barang - barang
ngkang kakintoenaken saking pala¬
poehan ngrikoe kala taoen 1913 pi¬
antoek f 18. 635.000, déné prabéja
mlebet wonten f 14.157.000. Taoen
27 uitvoer wonten f 34.171.000, in¬
voer wonten f 24.364.000 —
Barang - barang wedalan Celebes
ngkang kakintoenaken kadosta: dja¬
goeng, kopi, kopra, pendjalin, Iss.
Doemoegi taoen 1928, Celebes
gadah kaboedidajan 31, djembaris
poen 10.607, H. A. ingkang kata¬
neman wonten 4,510 H. A. (Swara
Publiek).
Stovia.
Sad. Soekirdjan (Koedoes) katari¬
mah iksamenipoen dokter bagéjan
kapisan
Dateng Boven Digoel
Sad. Amat Saleh alijas Moekajat
Soedarman alijas Moelja, Kasmiran
alijas Daroem, Sarimin alijas Kajat,
sami kaboetjal dateng Digoel.
Kawangsoelaken dateng Tiong¬
kok.
Manoet tjarijosipoen Deli Crt. ing
Deli mentas wonten bangsa Tiong¬
hoa boten gadah pandamelan, 148,
kawangsoelaken dateng Tiongkok
mawi baita „Cremer." Anggènipoen
kawangsoelaken, margi kamanah
moetawatosi: saged oegi margi boten
gadah pandamelan waoe, anggèni¬
poen pados teda ladjeng sarana
lampah boten saé.
Pangiridan.
Gandèng kalijan boten padjengi
poen areng sela wonten ing Bang


Warga Raad Kawoela t. Nessel
kalanipoen angrembag wedaling
arta Nagari babagan ragad keké¬
sahan kanggé para ambtenaar, tja¬
rijos makaten
„Piawon ageng ingkang angin
dak - indaki wedaling arta keké¬
sahan ingkang tanpa perloe
poenika katahipoen pindah - pin¬
dahan. („Het groote euvel, waar
door de post reiskosten noodeloos
wordt vergroot, is het enorm
aantal overplaatsingen.
Prakawis poenika pantjèn inggih
njata! Pandjenengan njatakaken
wonten serat - serat kabar. Mèh sa¬
ben dinten wonten pawartos muta¬
tiën kokoloman. Gèk arta pinten
kémawon ingkang kawedalaken Pa¬
réntah kanggé perloe poenika? Arta
voorschot; declaratie! Mangka gèk
pindahipoen tebih pisan, toer ba¬
jaripoen ageng!
Prakawis pindah - pindahan poe¬
nika waoe, wonten kalangan onder
wijs inggih ageng. Toewan Nessel
njarijosaken, wonten sakolahan ing¬
kang ing dalem sataoen goeroeni¬
poen gantos sadaja.
Toewan waoe, mratélakaken pra¬
kawis katahing pindahan poenika,
kedjawi ngindakaken wedaling arta
Nagari, betahing pangkat (het be¬
lang van den dienst) pantjèn inggih
poten aneda wontenipoen pindah¬
indahan semanten katahipoen. Sa¬
ladjengipoen nerangaken: „Het be¬
lang van den dienst is vaak
tegenstrijdig met de overplaat¬
singen; te veel wordt met per¬
toonlijke wenschen gehouden. (..
Boetoehing pangkat (boetoehing
dines) kerep baé soelaja karo
pindahé; enggoné (Paréntah) ngè¬
lingi panjoewoené wong kanggo
boetoehé awaké déwé kokéhan!
Atoeripoen t. Nessel poenika a¬
ngèngeti kawontenanipoen prijan¬
toen ingkang kapapanaken wonten
tanah Sabrang. Sadèrèngipoen sam¬
poen mireng: kawontenan ing ngrika
awon, sasaminipoen. Mila dateng
dok, ladjeng manah neda pindah.
Terkadang, sampoen dipoendjan
djèni: wonten Sabrang namoeng
setaoen, oetawi kalih taoen. Manawi
sampoen sataoen, tijangipoen sam¬
poen wiwit radi kraos (krasan),...
Nagari ladjeng netepi djandji, tijang
kapindah del.
Goeroe kekerepen pindah, pantjèn
boten saé. Sakolahanipoen risak
Pantjènipoen, saja dangoe kedah
saja atoel dateng kawontenan ngri¬


kok, Saigon, Singgapoer, Penang,
Haiphong, Saigon, Hongkong, Kan¬
maskapé areng sela¬
ton, Iss........
Oost - Borneo My, badé ngwonten¬
aken pangiridan, amotjoti koeli-koeli
bangsa Djawi katah sanget, poena¬
padéné poenggawa - poenggawa
Katjarijos maskapé areng sela ga¬
dahanipoen bangsa Djepang inggih
sampoen anindakaken pangiridan
ingkang ladjeng dipoenenoet Oost-
Borneo My, waoe. (Srbj. Hdb.,
Prakawis siti
Warga Raad Kawoela t. Kan, neda
soepados ing salebeting komisi kang¬
gé angrembag wewenang siti ing ta¬
nah ngriki, dipoenwontenana warga
golongan bangsa Tionghoa. Anggèn¬
ipoen makaten poenika, margi angè¬
ngeti golongan Tionghoa wonten
éwon, oep. ing Tangerang, ingkang
njepeng patjoel.
Exorbitante rechten.
Wakil Paréntah babagan Oemoem,
Kiewiet de Jonge mratélakaken
Ir.
bilih wewenangipoen G. G. amboe
tjal tijang poenika boten kaseboeta¬
ken wonten Staatsregeling, nanging
wonten bijbladen. Mila, samangsa
sampoen nampi oesoel-oesoel saking
Raad Kawoela, Paréntah sagah mang¬
galih angéwahi
Ekonominipoen Indonesia.
Wakil Paréntah babagan Arta, t
van den Busschen, wonten Raad
Kawoela mratélakaken bilih Paréntah
njaroedjoeki pamanggih - pamanggih
ingkang mrajogèkaken soepados Pa¬
réntah tansah ngirid-irid anggènipoen
ngedalaken arta. Dipoenterangaken
ngirid wedaling arta kanggé Depar¬
tement Marine lan Oorlog ingkang
jangkoeng irid tinimbang sapoenika,
boten saged
Postzegel damelan Indonesia
pijambak
martosaken, Postdienst
A. I. D.
boten gadah kawratan manawi pan¬


koe, inggih sanadjan kawontenan
waoe boten patos saé. Saja dangoe
pasrawoenganipoen kalijan tijang
ngrikoe saja koelina; pamitranipoen
saja kandel. Toemoesipoen: anda¬
jani adjenging sakolahan.
Goeroe kekerepen dipoenpindah,
kadjawi ngrisakaken sakolahanipoen,
lan ngatah-ngatahi wedaling arta¬
nipoen Nagari, kantong-ipoen poen
goeroe pijambak inggih bobol. Ngan¬
tos prakawis pindah poenika waoe,
wonten ingkang ngibarataken: ko¬
bongan tanpa geni.
Sampoen mesti kémawon, ingkang
makaten waoe boten namoeng toe¬
mrap golongan goeroe; golongan
prijantoen sanès inggih sami kéma¬
won.
Mila, koela matoek dateng kar¬
sanipoen Paréntah: njoeda pindah¬
pindahan. Nagari boten badé ma¬
tengaken panjoewoenan pindah ing¬
kang awawaton kabetahan partikelir;
kadjawi manawi pantjèn kabekta
saking kasarasaning badan.
Ewadéné, djembar - djembaring
djagad mesti wonten ingkang boten
mmatoek kalijan karsa njoeda pin¬
dahan poenika waoe.
Ing Nieuw Soerbj. Crt., naté won¬
ten swanten: manawi karsa waoe
saèstoe katindakaken, mesti noe¬
woehaken tindak boten adil warni¬
warni; damel tjilakanipoen goeroe¬
goeroe ing tanah Sabrang, boten
gadah pangadjeng-adjeng wangsoel
dateng tanah Djawi. enz.
Prakawis poenika boten koeka
pabeni. Patjar Mérah angoegemi
ginemipoen: „Paréntah kedah ang¬
gemèni wedaling artanipoen toemrap
prakawis ingkang mila matoek jèn
dipoen - gemèni, sampoen ngantos
tawoela alit saja pringisan, margi
kaindakaken paosipoen." Sigeg,
Sadèrèk!
Koemaraning bezuiniging boten
namoeng angèbeki djagad pakarjan
Nagari. Djagad partikelir inggih
oemoet kraos, kadosta panggaotan
tèh, kopi, karèt, tosan, areng sela,
enz.... Mila, pangadjeng - adjeng
koela karangan poenika sageda ka¬
panggalih oegi „Canisius Stichting.
Kadjawi makaten, temboengipoen
Nessel: „Te veel wordt met per¬
soonlijke wenschen rekening gehou¬
den" waoe inggih sageda ginedongan
„Canisius Stichting."
Kumuningsaselé 8 Agoestoes '30.
Taklim: PATJAR MERAH.


damelipoen postzegels (prangko)
wonten ngriki. Postwaarden - Com¬
missie saweg njinaoe prakawis poe¬
nika.
Prof. Mr. A.H.M.J. van Kan.
Delèr prof. Mr. A. H. M. J. van
Kan, kaangkat dados warga koe¬
misi ingkang tinanggenah njepeng
toentoenaning dedapoekanipoen tja¬
tetan boekoe-boekoe kawroeh (ka¬
taloges) ingkang sampoen wonten
ing tanah Djawi ngriki, kadjawi ka¬
wroeh ngèlmoe alam.
Ahli hoekoem dipoenwewahi
Bat. Nieuwsblad njarijosaken, sa¬ 
lebetipoen Agoestoes poenika Indo¬
nesia badé kadatengan tijang ahli
hoekoem 20 saking Nederland. Te¬
tijang poenika badé sinaoe prakawis
Indische Recht wonten R. H. S. da¬
ngoenipoen sataoen. Manawi sam¬
poen ladjeng praktik
Anakipoen tijang soegih ingkang
sakolah.
Publicatie H. I. O. C. no. 4, wonten
ingkang anjateti anak-anakipoen ti¬
jang soegih bangsa Indonesia, ingkang
sami sakolah wonten H.I.S. Kanggé
tanah Djawi; wonten moerid H.I.S.
3, ingkang tijang sepoehipoen seta¬
oen gadah pamedal f 17.000; won¬
moerid setoenggal, ingkang tijang
sepoehipoen sataoen gadah blandja
oet, kaoentoengan f 43.000; lan won¬
ten moerid satoenggal malih ingkang
tijang sepoehipoen ing setaoen gadah
kasil f 30.000.
Kanggé wekdal sapoenika, tijang
Indonesiër ingkang bajaripoen katah
pijambak, namoeng deler R. A. A
Djajadiningrat lan P. Koesoema Joe¬
da: f 2400 sawoelan
Déné para boepati, kedjawi Se¬
marang, Soerabaja, lan Betawi, blan¬
djanipoen f 1350 sawoelan.
Angka-angka ing nginggil poe¬
nika toemrap laré H. I. S. tanah
Djawi.

moerah
DJOKJA

Telf. 252

TOKO BARANG
BARANG
H. SPIEGEL
Djokja.


ADRES JANG PALING BAIK, boeat:
Eetserviezen — Theeserviezen:
f 5,75.
Perkakas dari gelas, dan perkakas dapoer;
Kereta dan korsi boeat anak - anak;
Tempat tidoer, lampoe gasoline, dan
permainan boeat anak - anak ketjil. —
SEMOEA BARANG PALING DJEMPOL, DAN
MOERAH SEKALII


Toko DJOEN & Co., Djocja.
PATJINAN MOEKA TOKO FUJI — TELF: No. 374.


Adres jang paling moerah dan paling baik
boewat pembikinannja.
ROTIE-ROTIE, KOEWEE-KOEWEE dan
BESCHUIT-BESCHUIT KERING.
SROETOE-SROETOE dan ROKOK.
ROKOK, jang haloes dan kasar.
Djoega slamanja djangan loepa minoem kita
poenja KOFFIE BOEBOOK, jang speciaal die
giling dengan machine Electries, bisa giling aloes
dan kasar, menoeroet pembelie poenja perminta'an
die tanggoeng sampee menjenengken, harga per¬
bond f 0.90.
Bolih dateng saksiken!
Memoedjiken dengen hormat
Toko DJOEN & Co.


Boeat toean poenja

APOTHEKEN


MALIOBORO 15 DJOKJAKARTA.


AGENT KANGGE SALEBETIPOEN
NGAJOGJAKARTA.


Sepeda- sepeda merki
SIMPLEX Cycloide, S. djené, S. petak sarta Simplex Transfer.
HIMA: Wassenaer, Rondrit, Oranje sarta Woestduin.
TOURIST: A. A. sarta A.
Sedija oegi sepeda merk:
SWIFT
RAY —
—
— GRUNG
HUMBER
VIALLE
BURGERS E.N.R. — KROON — NATIONAL —
BERGKONIG
Sarta malih sepeda mirah wiwit pengaos f 55.—, f 65.—, f 75.—
saprabotipoen: Klinting, pompa, lentera sarta tas isi perka¬
kas koentji sarta wadah lisah
Mentas tampi per S.S. Slamet sarta JOH. de WIT sepeda merk:
ROVER Imperial, continental, The Rover sarta Metallicus.
Sedija oegi Djas djawah, Kopper, Lentéra Stormking, Lemantoen
tosan sarta tjèt wènter.
PENJADEJAN KENTJENG SARTA KATJITJILAKEN.
Menawi perloe moendoet katerangan, badé kakintoen pratélani¬
poen kalajan lelahanan
Njenjadang Welingan.
Rijwielenhandel Reparatie-inrichting en Smederij:
„WIRJOSOESENO"
Lodjiketjil 16. NGAJOGJAKARTA Telf. No. 13.
evovoedsvoedoesoed voor voor veroovee


SATOEANGGANAN
4
TJET GILAP wedalan FRIENG model A. 
2
4
S
kanggé ndjawi lan nglebet, namoeng kantoen ngagem
kawadahan ing bleg, netto 10 5 2½ 1 ½ kilo
4
sablèg regi
10,50 5,50 3,- 1,30 0,75;
.
TJET GILAP model B. kanggé ndjawi lan nglebet 
e
namoeng kantoen ngagem; sablèg netto 10 kilo: f 8,50;
5 kilo: f 4,50.

R.B. FRIELING
PABRIK TJET
Gondhomanan 80 — DJOKJA — Telefoon no. 784.
PENGOEROES


HARI ACHAL
DJAMNJA
DI SEMENTARA TEMPAT
ADA


KOERBAN


MISSA


Ambarawa


6.-7.30.


5.30-6- 8.
Lamah


Pekalongan 8)


6.30 - 8


Kepandjèn


6-7-9


Amboina


.30.


Lawang


Pemangkat


8.30.


Anita Boul
A


6-7.30-9


Bagan Siapi-api


7.30


6-7.30
Madioen


Poerwokerto


.30


Soerakarta


6-7 - 8.30.


Bandoeng


7.30-


Magelang


Poerworedjo


Tandjoeng Balai


7.30


Benkoelen


7.30-9


6.230
Makassa


Pontianak


2
33


Tandjoeng Karang


Blitar


7.3


6-7.15-8.30
Malang


Probolinggo


Tandjoeng Sakti


35


Buitenzorg


6 -


6-7.30.
Manado


Salatiga


Tara-Tara


Cheribon


7.30


6.30 - 8 - 8.30 (tjina).
Medan


Sambas


6.336.


Tegal


6.30 - 8


Djember


7.2


9.30 (mal.).


Sambong


'ering


Djokja:


Medari s
7.36.


Sawah Loento


7-8.30


Tjilatjap
8)


7.3


Kampementstraat


7-9
Zur.


7
Meester Corn.


Sedajoe


Tjimah


6-


Jav. 6 - 8


Mendoet
6-7.30.


Sedjiram


5.45-8.30.


Tomohon


7-8-1


Kota Baroe


7.3
6-


Modjokerto
6 - 8.


Semarang:


Wates 7)


Djombang 1)


7.3
7.30.


5-6 - 8.
Moentilan


Gedangan


6 - 8


Weltevreden:


Fort de Kock


8.
Muntok


Bangkong


830
6.30


Waterlooplein


5.45-7-9


Gandjoeran 2)


7.30.
Ngawi


Tjandi


7.30.


6 -
Kramat


8 -9 (mal.)


Gombong?


7.30


7 - 8.15 -9 (tjina)
Padang


Randoesari


7-9.


Wonosobo 8)


7.30.


Keboemèn *)


Padang Pandjang
.30.


Singkawang


6.30
.


Woloan


8.30.


Kediri


30


Pajakoembo
7.30


Soekaboemi


6-


Klaten


7.30


Palembang
7-9


Heuvel


530.


Koeta Radja


6.30-8.


7.30.
Pasoeroean !)


Soerabaja:


) le. Sebad


e. Melad
1e., 2e., 4e. Achad.


5.30.
Achad


2) 1e. + 3e. Achad.


7
1e. Achad tiap2 doea boelan.
2e., 4e. Achad.


3e. Achad.


Déné ing tanah Sabrang, wonten
laré H.I.S., 3 anakipoen tijang gadah
pamedal f 17.000 sataoen: 1: —
f 18.000; 2: — f 19.000; 2: — f 25.000;
2: —f 35.000. Kadjawi poenika won¬
ten moerid H. I. S. kalih, ingkang
tijang sepoehipoen gadah pamedal
samlijoen sataoen.
Sapoenika toemrap laré H. C. S.
ingkang anakipoen tijang soegih
Ing H. C. S. tanah Djawi wonten
moerid 3 anakipoen tijang gadah
pamedal f 19.000 sataoen; 2: —
— f
40.000; 1: —
20.000; 2:
45.000; 2: f 150.000
Ingkang mlebet ing A. M. S. won¬
ten satoenggal anakipoen tijang ga¬
dah pamedal f 500.000 sataoen; ing
H. B. S. wonten 3: — f 1000.000
sataoen. (Moerid sakawan ing A. M.S.
lan H. B. S. poenika waoe boten
kapratélakaken anakipoen sinten
toewin bangsa poenapa)
Déné H. C. S. ing tanah Sabrang
wonten 1, anakipoen tijang gadah pa¬
medal f 17.000 sataoen; 1:—f 18.000;
——
: — f 20,000; 5: — f 25.000; 1
35000; 3: — f 40.000
Moerid anakipoen bangsa Tiong¬
hoa lan Eropah ingkang sataoen
gadah pamedal samlijoen boten
wonten.
Pikantoek bintang Sijem.
R. A. A. Tjakraningrat, boepati
Bangkalan Medoera, pikantoek bin¬
tang „ordeteeken van ridder in de
orde van de Witte Olifant
Rechtshoogeschool.
Nonah Tien Nio Yap, katarimah
iksamenipoen R. H. S. perangan ka¬
ping kalih.
Pangiridan S. S.
S.S. saweg amanah ngirangi poeng¬
gawa ing centraal comptabiliteits
bureau-Insepèksi ingkang sapoenika
doemoenoeng wonten Betawi, Tjire¬


bon, Bandoeng, Poerwokerto, Ma¬
dioen, Soerabaja, lan Djember, ing¬
gih badé dipoenkirangi. Insepèks
ing Tjirebon boten sandé mesti ka¬
dadosaken satoenggal kalijan Poer¬
wokerto. Fiateeringskantoren ing
kang sapoenika wonten 28, badé
karingkes kadadosaken pitoe. Oegi
badé dipoenmanah damel prasadja
ning sadaja prakawis administratie
ing Hoofdbureau Bandoeng, mawi
dadapoekaning poenggawa kala ta¬
oen 1917. (Java Bode)
N. V. Indonesia.
Warga Raad Kawoela t. Laoh,
wonten parepatan 29 Juli, damel
bipindan kawontenaning gesang sa¬
sarengan ing Indonesia. Prakawis
poenika dipoensamèkaken kalijan
Naamlooze Vennootschaap Indone¬
sia, ingkang dipoenadegaken sareng¬
sareng déning bangsa Indonesia,
Walandi, toewin tetijang Asija ing¬
kang dedoenoeng wonten ngriki
Kapitalipoen: 62 mlijoen, ingkang
6 mlijoen roepijah (ingkang dipoen¬
kadjengaken: djiwa tijang), kapita
Walandi; ingkang 1 mlijoen, kapitak
Aijsa; ingkang 53 mlijoen roepijah
kapital Indonesia.
Kados ingkang kalimrah, ing sa¬
lebetipoen N. V. poenika tijang ing¬
kang artanipoen katah pijambak
dèrèng mesti kapilih dados Direk¬
toer; ingkang kapilih, limrahipoen
malah ingkang kaanggep pinter.
Nederland langkoeng pinter, mila
anjepeng pangkat President-directeur.
Nanging pangkat komisaris, kedah
dipoensoekakaken dateng Indonesia.
Kanggé wiwitan, lan kanggé sawata¬
wis wekdal, ingkang njepeng pangkat
presidèn-direktoer waoe mèh ké¬
nging kapastèkaken: Walandi.
Dipoentjepeng wonten Mekah.
Tilgram „Aneta Nipa" saking
Padang njarijosaken bilih manoet


Sumatra Bode, Datoek Poetih tilas
bangageng distrik ing Solok, kalijan
koela warga, wonten Mekah atas
dawoehipoen Soeltan Ibnoe Saoed
dipoentjepeng poelisi. Anggènipoen
katjepeng waoe, margi Datoek Poe¬
tih poenika sakabatipoen Achmadi¬
jah. (Poenapa Soeltan Ibn. Saoed,
poten seneng kalijan golongan Ach¬
madijah?)
Verzekering kanggé tijang
katjilakan
Ing Volskraad mentas nedahaken
rantjangan pranatan verzekering
kanggé tetijang ingkang panjamboet
damelipoen moetawatosi, kadosta:
njamboet damel wonten elektris; ba¬
rang-barang ingkang gampil moeroeh
toewin ndjebloeg; gas-gas tjoewèr;
pamelikan; Iss., kalebet oegi koeli¬
koeli ing poenale sanctie
Sadaja kaoem madjikan praka
wis poenika, kawadjibaken njoekan
arta patiba tamba dateng te¬
tijang ingkang kasangsaran margi
panjamboet damelipoen; déné ma¬
nawi ngantos pedjah kedah njoe¬
kani arta dateng warisipoen. Mana¬
wi dawahing kasangsaran waoe di
poensengadja pijambak, boten pi¬
kantoek arta. Manawi anggènipoen
kasangsaran margi katjokan mendem.
arta ingkang kedah kasoekakaken
kaoengkret namoeng sapalih
Ing rantjangan waoe boten am¬
bedakaken panggaotan partikelir ka¬
lijan boten.
Ingkang kanamakaken poenggawa
koeli) poenika sadaja ingkang njam
boet damel wonten ngrikoe, boten
mawang djaler èstri, oemoer-oemoer.
an oet, koeli Magangan inggih
toemoet klebet.
Arta patiba tamba poenika waoe
badé kabajar garantiefonds gadah
anipoen nagari. Manawi rantjangan
pranatan poenika sampoen toemin¬


dak 5 taoen, badé kamanah sapinten
anggènipoen badé neda arta dateng
para madjikan kanggé angoeroen
fonds poenika. Manawi wonten pa¬
oelajan prakawis wedaling arta
kanggé preloe kaseboet, badé kaoe¬
toes ing controleerende ambtenaar;
lan manawi perloe, kapasrahaken
dateng pradata.
Pamedalipoen Nagari
Pamedalipoen nagari ing salebet.
ipoen 5 woelan (Jan. — Mei) ing
taoen poenika, wonten f 234.809.252
Mei '29, wonten
Kala Jan. —
f 256.229.816. Dados soeda f 21,4
mlijoen
Soedanipoen poenika waoe, ma¬
nawi kaprintji-printji:
Paos + soeda: f 8,5. mlijoen.
Monopolie + soeda: f 0,9. mli¬
oen.
Woeloewedal (producten) + soe¬
da f 9, — mlijoen
Panggaotan (bedrijven) + soeda
3, — mlijoen
Tipes ngamoek.
Ing Pandéan lan Pasoeketan (Tji¬
ribon) katradjang sasakit tipes. Won
ten laré langkoeng saking 6000 sami
kasoentik
Boepati dipoenoesir saking
soos Walandi
Sad. Soedarmo, wonten s. k. Baha¬
gia, njarijosaken: bilih manoet de
Stuw kala ing Soerabaja wonten
konggrès decentralisatie, wonten
Boepati mentas andatengi konggrès
waoe ladjeng malebet kamar bolah
Walandi; nanging ladjeng katoen¬
doeng kesah, margi Inlander.


WAWASAN BOEKOR
De veelvuldige biecht
zielewekken
voor jong en oud
door
A. F. JANSEN S. J.
Veelvuldig kadjengipoen kerep; veelvul¬


dige biecht kadjengipoen kerep ngaken dosa.
Veelvuldige Communie tegesipoen: sasaged¬
saged tijang kedah saben dinten tampi
Sakramèn Maha-soetji. Poenapa veelvuldige
biecht inggih makaten? Boten. Ngaken dosa
saminggoe sapisan sampoen nama veelvul¬
dige biecht. Poenika ingkang karembag ing
poekoe kasbat nginggil. Oegi kanggé tijang
ingkang sampoen ngetjakaken veelvuldige
biecht boekoe poenika meksa takih katah
paèdahipoen, awit saking saé lan mentesing
isi. Manawi tijang sampoen maos boekoe
poenika saha mangertos saèstoe, boten badé
awang - awangen ngaken dosa saminggoe
sapisan.
Boekoe waoe ngrembag oegi poenapa
perloenipoen ngaken dosa kerep - kerep;
ngaken dosa poenika barang gampil, ana¬
nging tijang asring damel ribeding badan¬
poen pijambak. Santolan warni - warni oegi
kadjlèntrèhaken, oepami: akoe ora kober
ngakoe dosa kerep - kerep; perloené apa
ngakoe dosa kerep - kerep, wong kang tak¬
akokaké pada baé, lan sapanoenggilanipoen.
Soemangga dipoentjobi; temtoe boten ge¬
toen ta sampoen. Boekoe kandelipoen 63
katja, mangka regi namoeng f 0,15 (gangsa
welas sèn); manawi moendoet 100 namoeng
0,13; manawi 500 namoeng f 0,11 (sa¬
welas sèn). Mangga para leideripoen para
moeda; poenika wonten mirah-mirahan, toer
saé saèstoe; saged moendoet dateng Uitgever
H. J. Dieben Wassenaar Holland.


CORRESPONDENTIE:


Abn: no. 502 pandjenengan ma¬
ringi f 4 poenika rak kanggé Sw.
Tm. ta? Matoer noewoen
Karangan sanèsipoen kapeksa ka¬
srantosaken roemijin, sebab saking
katahipoen copie
A. Dj. Toeri sampoen kaéwahan.
Abn. 495: inggih; mila sampoen,
namoeng samanten; — tjobi ichtijar
sagedipoen wewah malih
Pangadjak Administratie ing Sw.
Tm. no. 31 wohipoen NIHIL.


Swara Tama Lembaran 2.

PAREPATAN COMMISSIE TATA¬
TJARA INGKANG SAPISAN ING
SOERAKARTA.
Awit saking wontenipoen rembag badé
pambangoenipoen TATA-TJARA, ingkang
lipoenadani déning Centraal Commissie ing
Moentilan, K. W. ing Soerakarta sampoen
andapoek Commissie ingkang kapatah nji¬
naoe bab TATA-TJARA waoe, sarta sam
poen kalampahan papanggihan ingkang sa¬
pisan nalika dinten Ngahad kaping 3 Augus¬
tus poenika. Warganing commissie inggih
poenika:
Voorzitten
I.R. M. Ng. Hardjasasmita
Secretaris.
2. J. B. B. Djajaoetama
Penningmeester.
3. R. Atmapranatan
Commissa¬
4. R. Soegita (goeroe agama)
rissen
5. Th. Martasoedirdja
péngetaning papanggihanipoen commissie
waoe kados ing ngandap poenika.
Voorzitter medar sabda: Saklangkoeng
noewoen anggènipoen kapidji dados panga¬
djenging commissie. Nanging pamedar sabda
roemaos kawekèn ing manah, kados poenda
anggènipoen badé toemindak netepi wadjib
njinaoe bab TATA-TJARA waoe. Leres
pamedar sabda tijang ing Soerakarta asli,
nangka ingkang badé dipoensinaoe inggih
TATA-TJARA ingkang oemoem kanggé
wonten ing Soerakarta, ing panginten mest
saged andajani, nanging sajektosipoen boten
makaten, pamedar sabda ngroemaosi taksil
tida-tida sanget dateng bab wontenipoen
TATA-TJARA. Awit saking poenika pa¬
ngadjeng - adjengipoen pamedar sabda, sa¬
jedipoen kasembadan ingkang kasedyakaken
boten lija moegi para commissie sami kapa¬
eng sasarengan njamboet damel kanti toe¬
loesing penggalih, karsa sarasehan pamang
gih sarta anggelaraken seserepan, ingkang
jagajoetan kalajan wontenipoen TATA
TJARA, djer inggih amoeng sarana njam
boet damel kados makaten poenika ingkang
kénging kanggé oelar-oelar, saged andjalan
gampil kasembadan poenapa ingkang kase
dyakaken, wekasan saged damel palapoeran
dateng K.W. soekoer bagé anotjogi, boteni¬
poen amoeng sageda mirib kados ingkang da¬
los pangadjeng - adjengipoen centraal-com¬
missie. Parepatan ladjeng kabikak
Sadèrèngipoen wiwit rerembagan, Voor¬
zitter medar sabda, kirang langkoeng maka
ten: Para sadèrèk, ingkang badé dipoenrem
bag poenika bab wontenipoen TATA-TJA¬
RA. Ing mangké prajogi dipoensoemerepi
toemijin poenapa
ta ingkang dipoenwastani
ATA-TJARA
Kaoeningana, bilih boten kalentoe pamang
jih koela, TATA- TJARA makaten tjeta
saking TATA lan TJARA, sakalih - kalih¬
ipoen poenika tegesipoen sami déné ADAT,
amoeng wonten bedanipoen, inggih poenika:
TJARA makaten ADAT ingkang teksih ka¬
sar, djalaran saking pandoeking kaboedajan
ingkang oegi taksih kasar, Déné TATA
poenika ADAT ingkang sampoen winangoen
déning pangrèhing kaboedajan ingkang sam¬
poen aloes, mila ladjeng wonten tetemboengan:
DESA MAWA TJARA, NEGARA MAWA
TATA. Makaten poenika pasaksènipoen
jeta kasoemerepan, saking TJARAnipoen
ijang doesoen beda sanget jèn katimbang
kalajan TJARAnipoen tijang Nagari (Pradja),
éning TJARAnipoen tijang Nagari sampoen
winangoen ing pamrajogi toewin katata ing
kasoesilan, mila ladjeng boten nama TJARA
nanging nama TATA.
Vontenipoen TJARA toewin TATA ing¬
kang kalantoer toemindak kanggé ing dja¬
man samangké, poenika panginten koela
doemadosipoen ing kina boten saking paksan
kadamel déning tijang satoenggal kalih, na¬
nging doemados saking kadjengipoen pijam¬
bak, saking sakedik manoet paribawaning
djaman, sarta mitoeroet dadasaring kaboe
dajanipoen tijang ing sadjaman-djamanipoen
tjondongipoen kalajan watek ing satoeng¬
gal-satoenggaling panggénan, katitik saking
wontenipoen TJARA ingkang kalampah ing
doesoen - doesoen, poenika ing satoenggal¬
jatoenggaling talatah (tanah) boten mesti
sami. Makaten oegi TATA, ingkang toe
mindak ing satoenggal-satoenggaling Nagari,
inggih boten mesti sami kalajan TATA ing
Nagari sanèsipoen
Para sadèrèk, manawi boten kalentoe se¬
serepan koela, doemadosipoen TJARA toe¬
win TATA, poenika nitik saking kawontenan¬
poen, tétéla bektan saking dadasaring
kapitadosan, inggih poenika Agama, toewin
lampahing kaboedajan. Awit saking poenika
dados sampoen tétéla bilih kawontenanipoen
TATA-TJARA, poenika goemantoeng won¬
ten mingsad-mingseding kapitadosan, lan
saking madjeng moendoering kaboedajan.
Terangipoen: Sak oegi kapitadosan mingsed,
kaboedajan éwah, kawontenanipoen TATA¬
TJARA inggih ladjeng mingsed, éwah oetawi
terkadang santoen babar pisan.
Kados ingkang sampoen kalimrah, TATA
TJARAnipoen tijang gadah damel mantoe
poenika mitoeroet ing tjarijos, tjeta bilih
toetoeroetan saking kapitadosan nalika tetijang
Djawi taksih Agama Boedda, kadosta:
A. Temantèn mawi kembar majang toe¬
win patah, poenika TJARAnipoen ti¬
jang Boeda ingkang manembah Agama
VISNOI
Tijang ingkang manembah Agama
B.
BRAHMA, warganing temantèn djaler
èstri sami mataja (djodjogèdan), kate¬
lahanipoen doemoegi samangké kangga
basamoewan tajoep
TJARAnipoen tijang Agama BAJOE
temantèn èstri sami aririmong waring,
ingkang samangké santoen warni sin¬
doer, ingkang nganggé tijang sepoeh¬
ipoen temantèn èstri.
TJARAnipoen tijang Agama SAMBO
temantèn èstri ngidak-idak bekakas
mong kisma, temantèn djaler ngidak
dak bekakas tenoenan.
E.
TJARAnipoen Agama KALA, baba
doedan.
Wekasan doemoegi ing djaman samangké
TJARA-TJARA sadaja waoe dipoenwor da¬
dos satoenggal, sarta sami dipoenanggé sa¬
daja, dalah TJARA BABADOEDAN inggih
meksa boten dipoentilar.
Nalika djamanipoen tijang Djawi kaboed¬
dan taksih ngolah-ngalih panggénan, déning
taksih katah peperangan. TJARAning pa¬
nembahipoen tetijang ing djaman samanten
kados ingkang kaseboet A. B. C. D. lan E.,
tetijang waoe ing sagolonganipoen pijambak¬
pijambak sami damel wawangoenan grij
alit saroepi djoli, ing lebet dipoenwonteni
artja pepetaning Djawata ingkang dipoen
sembah pijambak-pijambak. Kalajan toemin
daking TJARA ingkang kados makaten, te¬
tijang waoe ladjeng boten pakèwed anggèn¬
ipoen sami netepi panembahipoen dateng
ingkang dipoenpoepoendi, déning grija wa¬
wangoenan doenoenging poepoendènipoen
kénging dipoenbekta alijan sawantji-wantji
kalajan gampil. Nanging ing alami-lami, sa¬
reng djaman sampoen tentrem, tetijang ing
golongan waoe ladjeng sami jasa papan pa¬
moedjan pijambak-pijambak, inggih poenika


ingkang dipoenwastani PRASADDA (Tjan¬
di). Poengkasanipoen TJARA ingkang maka¬
ten poenika bokmanawi doemoegi djaman
Madjapait, djoemenengipoen Praboe BRA¬
WIDJAJA ingkang wekasan. Woesana sa¬
reng tijang Djawi santoen kapitadosan, ngra¬
soek Agama Islam, saking pamiloetanipoen
tetijang bangsa ARAB ingkang ambabara
lateng tanah Djawi, kawontenanipoen TA
TA-TJARA inggih ladjeng éwah, ingkang
tatah ladjeng tjaroep wor oetawi karangkep¬
angkep kalajan TJARA ingkang gagajoetan
kapitadosanipoen Agama Islam. Inggih boten
kadosa anggènipoen ambendojod.
Doemoegi samanten kados sampoen tje¬
kap anggèn koela (Voorzitter) anggelar pa¬
manggih bab éwah-éwahing TATA-TJARA
Awit saking poenika, sareng samangké won¬
ten ada-ada saking sadèrèk Katholiek, soe¬
medya njoemerepi sawarnining TATA-TJA
RA ing satoenggal-toenggaling panggénan
sarta badé kabangoen ingkang saged salaras
kalajan kapitadosan kita Katholiek, poenika
toela saklangkoeng mangajoebagja. Amoeng
koela ngèngetaken, sarèhning tétélanipoen
kawontenaning TATA-TJARA Djawi poe¬
nika mèh sadaja toewoeh saking dadasaring
manah ingkang taksih loemèngkèt dateng
goegon-toehon, inggih poenika kados ing¬
kang sampoen kawrat ing boekoe TATA¬
TJARA, karanganipoen Ki Padmasoesastra
inggih Wirapoestakan. Mila panjinaoenipoen
sarta badé pambangoenipoen, moegi ingkang
salesih dipoensoemerepi, TATA - TJARA
poendi ingkang boten tjengkah kalajan da
dasaring kapitadosan kita Katholiek, (pa¬
manggih koela pijambak mèh sadaja tjeng¬
kah). Bab poenika ingkang langkoeng tjeta
aged paring wedaran, boten lija kadjawi
sadèrèk Soemadisastran, Pangrèh P. K. W.
ngkang wekdal poenika kapareng minise
boehi parepatanipoen Commissie, moegi ka¬
pareng paring soesoeloeh soepados Commissie
poten tida-tida anggènipoen sami toemindak
ng wadjib.
Sadèrèk Soemadisastran ladjeng anggelar¬
aken sarta nerang-nerangaken bab sedya
toewin toedjoewanipoen Centraal-Commissi
ing Moentilan, ngantos para Commissie da¬
nang oetawi mangretos badé toemindakipoen
ing wadjib.
Sasampoening karembag sawatawis gobjog
Voorzitter ngatoeri pamrajogi, moerih ang
gampilaken saged pikantoek lasing rembag
para Commissie kasoewoen sami damel tja¬
tetan pijambak-pijambak ing sapikantoek
poen, mawi katerangna sabab- sababipoen
kénging dipoenanggé oetawi boten toemrap
kita Katholiek. Parepatanipoen malih kaang¬
kah salebetipoen minggoe ingkang kaping
I, para Commissie sampoena sami mirantoe
tjatetan waoe, déné dinten tamtoening pare¬
patan malih badé dipoenatoeri priksa déning
Secretaris.
Woesana parepatan katoetoep, kanti wi¬
loedjeng
PAREPATAN MARIA - MEDIATRIX
AMBARAWA
Pakempalan kasbat ngawontenaken pare¬
patan warga nalika tg. 21 Juli 1930 ing
Wignjaasmaran. Ingkang rawoeh 17, sanès
ipoen alangan. Ingkang kapoetoes:
badé njaosi geschenk dateng rama G. A
badé oeroen f 5 dateng Schakelschool
Madijoen (jasan P. P. K. D.).
njoewoenaken H. Mis lan njembahjang¬
3e.
ken kanggé Fr. Tjiptakoesoema, ing¬
kang badé tindak dateng nagari We¬
landi.
4e
njembahjangaken lan Communie kanggé
Fr. Soemarna.
5e
Dana handwerkstukken dateng grédja
ing Goentoer Geni.
P. S. Lantaran serat kabar Swara - Tama
poenika Maria - Mediatrix ngatoeraken „soe¬
geng tindak" dateng pandjenenganipoen Fr.
Soemarna. Boten sanès kita namoeng badé
djoemoeroeng ngrentjangi sembahjang lan
ampi Communie kanggé pandjenengan amrih
widadaning tindak doemoegining koendoer."
PAREPATAN OEMOEM
K. W. ING BLITAR.
Manggèn ing Internaat tg. 10-8-30 wiwit
djam 9.15 — 12.45.
Ingkang rawoeh Rama Parampara, war¬
ga K. W. 13, tamoe 30, lan Rama Pastoor
ing Blitar.
Agendanipoen.
I. Pamboeka: déning pangarsa ka¬
dos adat saben.
II. Maos notulen:
Vonten pitakènan bab Schakelklas.
Wangsoelanipoen boten èstoe madeg,
awit boten dipoenroedjoeki déning be¬
tuur Joh. Gabriël. Kedjawi poenika, ngab¬
ahaken benoeman commissaris (djoeroe
noepiksa) G. Moertinem, ingkang dèrèng
kaabsahaken kala parepatan kapengker.
III. Pangroekti Laja: toedjoeni¬
poen:
1. Ngoepakara lajoning warga, manoet
tata-tjara Katholiek; langkoeng-langkoeng
ngadjengaken pedjahipoen
2. Ngetingalaken karoekoenanipoen pa¬
ra Katholiek, tetoeloeng baoe soekoe toe¬
win arta dateng warga ingkang kasri¬
bahan.
Pakempalan teroes madeg. Pangarsa
an panitra toenggil kalijan K.W. hartaka
pijambak. Ladjeng pilihan hartaka. Ing¬
kang kapilih G. Moertinem. Déné prena¬
tan (notulen) badé karembag béndjing
èn wonten parepatan Pangroekti Laja.
Warga kabedakaken dados 2. I Warga
pokok. II Warga batih. Warga pokok won¬
.
ten 12.
IV. Krida Witjara: (poenika nama
voorloopig). Inggih poenika pakempalan¬
ng para moerid (laré ingkang dèrèng
tjepeng damel). Toedjoenipoen:
ngGegoelang soepados para warga
hoelada toelada saé, sarta soeka toelada
dateng para kantjanipoen.
2. Sinaoe mitjara (gineman manoet we¬
watoning basa ingkang leres kanti ken¬
del
3. Ngetingalaken karoekoenaning para
warga.
Oesoel poenika dipoenroedjoeki déning
K. W. lan para tjalon warga kasebat
Krida Witjara) mila ladjeng teroes ma¬
deg. Déné pilihan bestuur lan prenatan
badé karembag béndjing jèn parepatan
Krida Witjara. Sarèhning poenika pare
bataning laré, mila dipoenwonteni Raads¬
man, ingkang kapilih sesepoehing Blitara
Heer C. J. Sindoeprawata.
V. Krida Arta (spaarclub). Toedjoe¬
nipoen:
1. ngGegoelang njèlèngi dateng para
warga
2. Mitoeloengi para warga ingkang betah
arta samangsa-mangsa, sarana njamboeti.
Oesoel poenika katampi (dipoenroe¬
djoeki) ladjeng madeg ing dinten poeni¬
ka oegi.
*) Koela
matoer noewoen sanget dateng
soembangan pandjenengan sadaja. Soemarna


Pangarsa Heer C.J. Sindoeprawata, Heer
A.S. Martasoedarma hartaka, R.S. Rahadi
panitra.
VI. Studiefonds ngabsahaken statuten
Toedjoenipoen:
Ngragadi anaking warga ingkang
sekolah dateng ladjenganipoen H. I. S.
lan angka II.
2. Mitoeloengi laré Katholiek oet. tjalon
Katholiek ingkang pinter, nanging sèkèng,
ingkang nglebeti pamoelangan kasebat.
Wonten satoenggiling laré H. I. S. ing¬
kang sampoen keladjeng dipoenragadi,
poenika kaladjengaken.
Tjatjahing warga lan Zelateur mindak.
Hartaka lami ingkang sampoen ngasta
2 taoen Heer S. J. Harjana, masrahaken
arta lan pedamelanipoen dateng hartaka
inggal Heer C. J. Sindoeprawata kanti
hatoer noewoen.
VII. Pitakénan: Heer C. J. Sindoe¬
prawata gadah oesoel, soepados K. W.
ngwontenaken pakempalan ingkang ngrem¬
bag roewet-rentenging para warganipoen.
Oesoel katampi déning K. W
Heer Hardjadalsa gadah paneda, soe¬
pados K. W mitoeloengi ngoepadosaken
dana kanggé Schakelschool ing Ngawi
ingkang kekirangan arta kanggé mbajari
goeroenipoen. Poenika prajogi soemang¬
ga dipoentoeloengi. Adrèsipoen dateng
R. K. Pastorie Madijoen
Djam 12.45 parepatan katoetoep kados
adat
Verslaggever 


POENAPA SAMPOEN DJAMAN¬
IPOEN?
Kala dinten Ngahad tg. 3-8-'30
deres koela saking Salatiga meda¬
Bawèn. Wonten Bawèn koela soe¬
nerep satoenggiling prijantoen Dja¬
wi sadjak Njalani: Noewoen, noe¬
woen; wiwironipoen inggih mifiet,
badé tindak dateng Poerwaredja
dipoenoentabaken prijantoen poetr
1 kakoeng 1. Tetijang ingkang won¬
en bis sadjakipoen sami tjingak sa¬
reng prijantoen kasebat (ingkang badé
tindakan waoe) nitih bis, sadèrèngi
poen bis pangkat, prijantoen waoe
ngetjakaken tata tjara ingkang kados2
bangsa kita Indonesia dèrèng (poe¬
napa boten tegel nindakaken), mang¬
ka tik wonten mergi ageng tiningalan
ingakatah. Kanggé sakoela boten
saged nggagas kados-poendi kados¬
poendi; rèhning koela tijang redi
poten ngertos lèr kidoel, badé ngga¬
gas tik ngono, mangké gèk sampoen
tjaranipoen. Mila sareng wonten
bis koela dipoendjak raosan kalijan
satoenggiling prijantoen Magelang,
namoeng saged matoer, bokmanawi
sapoenika sampoen djamanipoen
(ning inggih alon - alon lo, tijang
ipoen wonten). Sanadjan sapoenika¬
nipoen sampoen kénging dipoen¬
wastani djaman kemadjengan, sa¬
soemerep koela kados dèrèng won¬
ten bangsa kita Djawi manawi badé
tindakan mawi .......
 . . . 3
kados tjaranipoen bangsa kilènan;
namoeng koela inggih boten saged
ngoegemi sanget-sanget, awit, ing¬
gih poenika waoe, sampoen koela
atoeraken manawi koela poenika
ijang redi boten soemerep lèr ki¬
doel, namoeng koela borongaken
para maos; koela badé njoewoen
priksa doemateng para maos oetawi
rama Red., *) poenapa inggih sam¬
poen djamanipoen, dados béndjing
saoepami koela kepranggoel lelam
bahan kados mekaten malih, ladjeng
dipoendjak reraosan prijantoen sa¬
nès sageda soeka katingkas. Sam
poen semanten kémawon; poenika
kabar sekedik malih, namoeng mlèn¬
jèng kalijan nginggil: kala dinten
Ngahad tg. 3-8-'30 ndaloe (malem
Senen) ing Taloen (onder Doekoen
wonten Tjina badé kerengan, malah
ingkang satoenggal sampoen ngoe¬
ngelaken pistoel ambal ping 2 poe¬
napa 4, boten patos terang; meng¬
gah prekawisipoen kabar namoeng
(saking pandjenenganipoen ndara
sitèn pijambak) djor-djoran (cong¬
kirèn) prakawis dagangan.
Ing pangangkah kados inggih
sami wonten ing poendi - poendi;
ingkang satoenggal (ingkang lami)
ngarah soepados sanèsipoen waoe
bangkroet; dados ing ngrikoe la¬


Kanggé kita Indonesia, senadjan ing
béndjing sampoen madjeng sanget, boten
badé saged oemoem tjara ingkang pan¬
djenengan kersakaken poenika. Red.


Kangge poenapa blanco postwissel?
mriksanana Swara-Tama katja 2
Sampoen damang?
Tjobi dipoenisèni:
ladjeng kakintoena 


wangsoel!


djeng saged
ngidjèn. Satoenggal¬
poen rèhning énggal-énggalan, toer
taksih alit, roemaos kawon, ngadjak
accoord, manawi barang A kasadé
f 0,15, sageda f 0,15 sadaja, na¬
moeng ingkang lami boten tjara
énggal njadé f 0,15, lami njadé
f0,14 of f 0,13, temtoenipoen pa¬
noembas inggih milih ingkang mi¬
rah; manawi klampahan makaten
sateroesipoen panoembas oentoeng
poen tjina énggalan waoe temtoe¬
nipoen ladjeng boentoeng, dados
tjina lami kadoemoegèn sedyanipoen.
Poen panoembas seneng mirahipoen.
Namoeng kémawon, manawi klam
pahan ingkang énggal pedjah tem¬
oenipoen ingkang lami badé mlang¬
kringaken reregènipoen; awit ngraos
boten wonten sanèsipoen, dados
tijang toembas inggih ladjeng ka¬
peksa noembas awis malih.
Sapoenikanipoen prakawis dèrèng
rampoeng, taksih wonten ngastani¬
en poelisi
Kesoepèn sakedik. Pistoel waoe
sanalika ladjeng kapoendoet kalijan
bandara asistèn.
J. KOES.
F 30.000... SAKING MOSKOU???


Sampoen oemoem wonten ing
serat-serat kabar, bilih ing Soerabaja
wiwit sapoenika saweg dipoendame
satoenggiling gedong nasional, ing¬
kang wragadipoen kabar badé ne¬
lasaken arta f 250.000. Ingkang
makaten poenika nandakaken jèn
sifat Inlander poenika sarèhning
inggih MANOESA, dados inggih
nggadahi initiatief kados salimrahing
manoesa, lan saged nedahaken ka¬
tijasanipoen. Paribasanipoen Djawi
sampoen wonten: giri loesi djanma
tan kena kinira...., dados toen¬
donipoen asring njolong petèk?
Satoenggiling bapa soemerep anak
poen saged jejasa poenapa-poenapa
kanti opor-opor bèbèk, mesti ageng
jan marem manahipoen! Boten ngga¬
lahi koewatos malih manawi anak¬
ipoen badé ndaloeja, mila inggih
boten rangoe-rangoe malih, mewahi
pawitan dateng anakipoen kangge
bawa pijambak, soeprih dados be¬
branahan!!
Lo, poe¬
nika sipating bapa dateng
.. anak!
Nanging poenapa panganggep¬
ipoen kaoem madjikan dateng si¬
„kebawah kaerèh" oegi kados déné
bapa dateng anak?? Boten saged
matoer getjosipoen! Jèn saged ma¬
katen, mila saé sanget!! Nanging
hitik feit-feit ingkang kita alami
saben dinten, zegge: plus minus
tigang atoes taoen, walahoe'alam;
kados-kados kok tebih sanget.....
Oepaminipoen: pamaréntah sampoen
mangertos terang bilih economie
ning ra'jat dèrèng saé; poendaking
ra'jat sampoen awrat sesanggèn
poen...., éwadéné badé dipoen¬
wewahi tambahan paos.... Inggih
sampoen dados nasibipoen kaoem
terdjadjah. Saking poenapa? O, boten
sanès dajaning: „koloniale politiek".
O —
O, malah-malah — inggih tijang
dasar si Inlander — tampi soedjana


NGOEPADOS
réntjang èstri (sokoer Katholiek), tjekap
ing oemoer, mrantasi pendamelan ing
pawon toewin kénging pinitados mo¬
mong laré - larè
Kanggé fam. J. C. O. Hadiwardaja
Pagilaran Pekalongan.
Blandja: f 5.— sawoelan. Neda toe¬
win tilem nglebet. Katrangan dateng
ADMINISTRATIE Swara Tama.


ah malah kepara sajektos!! Boekti???
Soemangga kateroesaken roemijin!!
Kabar gotèking akatah, kanggé
kaperloeanipoen gedong nasional,
wonten satoenggiling tijang ingkang
namanipoen kanggé wados, oeroen
dana arta f 30.000 (zegge tigang
dasa èwoe roepijah).
Arta f 30.000 sarta „tijang ingkang
njoekani" rèhning kadamel wados,
manoet serie artikelipoen Dr. A. R.
ing B. T. ingkang kapetik déning
D. K. no. 172 tg. 31 Juli 30) waoe,
déning kaoem koloniale politiek
dipoensoedjanani. Boten memper¬
èn Inlander saged ngedalaken arta
dana samanten.... Kabaripoen ko¬
loniale politiek badé ngoeroes saking
poendi arta f 30.000 waoe; awit ma¬
nawi saking satoenggiling Inlander
mokal!*) Malah ingkang langkoeng
njolok mata, arta waoe kakinten
saking.... Moskou!?
Hm, dados pandakwa ngrika da¬
teng Inlander ngriki kakinten taksih
sami gandengan kalijan Moskou,
alias Inlander dipoenkoewatosaken
... ngoeminist!!
Jèn boten saking Moskou, poe¬
napa anggènipoen njolong saking
Landskas?? Ta rak inggih kesa¬
ngeten!!! Ladjeng ndakwa pandoeng
dateng si Inlander. Kodjoer ané...!!
Manawi sampoen terang dédé
arta pandoengan, koloniale politiek
kedah ngreka daja soepados eco¬
nomie-ning si Inlander saja kedèjèk¬
dèjèk; saja rekaos dados boten saged
anggoelawat, kantoen gereng-gereng,
gampil dipoeneréh... Srananipoen??
Stop H. I. S.; Sadaja pamoelangan
Inlander klas II kadadosna volks¬
school; Paos.... kaindaknal!! Pas¬
senstelsel (kamardikan toemrap
kekésahan) katindakaken, (dados
tijang kekésahan boten saged sa¬
kersa-kersanja), lan sanès- sanès¬
ipoen...
Mangga dipoenemataken rak ma¬
nis sanget politiek-ipoen koloniaal
poenikal! Poenapa ingkang makaten
poenika boten ngobong manahipoen
si Inlander, sarta ladjeng ngatahaken
tjatjahipoen golongan NONP??
Ewa déné makaten poenika inggih
wonten saénipoen kanggé si Inlander;
ingkang poenika minangka petjoet
moerih si Inlander saja gijat nggre¬
goet nggrengseng mangarah dateng
kamardikan, sarta saja kandel pita¬
dosipoen dateng diri sendiri. Dados
kados déné dipoenraboeki, mesti
saja ngremboejoeng
Koela pitados bilih pamaréntah
poenika inggih witjaksana; mila
koela inggih pitados bilih pama¬
réntah boten badé goemampil nin¬
dakaken poenapa-poenapa ingkang
boten ngadil kados tindesan ing¬
nggil poenikal!
Poen mangoedi moelja
/ ?
KABAR WARNI-WARNI.
Saking Kedoengwoeni S. C. S.
Nalika tanggal 6 woelan poenika
K. Toewan Assistent Resident Pe¬
malang rawoeh ing Kawedanan
Kedoengwoeni perloe ngrembag
(nerang-nerangaken) volkstelling da
eng kantja - kantja ing Kedoeng
woeni. Nalika samanten ingkang
ngadep: para A.W. ing district Ke¬
doengwoeni (Bodjong, Wonopring
go lan Pagoemengan) pepak sa¬
djoeroe serat, loerah, tjarik sart
para tjalon Periodeteller lan mo¬
mentteller. Kedjawi poenika S. O
dalah Gd. sadistrict Kw. dado
volksschool Kw. katoetoep. Kantja
pamoelangan angka kalih ingkan
koela soemerepi: Bodjong Mg. lan
Gb. 1, Wonopringgo Mg. lan Gb.
1, Pagoemengan namoeng Mg., Ke¬
doengwoeni Gb. 2 (Mg. boten) pa¬
moelangan kl. 2 boten liboer. Ing
Bodjong kl. V katoetoep klas sa¬
nèsipoen mlebet kaasta kantja Gb.
Djam 10,15 tapoek, djam 1,45
rampoeng kanti wiloedjeng
Moegi-moegi volkstelling moera¬
kabana dateng kawoela sapradja¬
ipoen


Mila ingkang ngatos-atos! Malem
tanggal 7 woelan poenika Loerah
*) Panginten makaten poenika wonten em¬
peripoen. RED.


TOETIBOEDHIATI, sadèrèk pareden;
tanda jèn boten oemoek - oemoekan,
nanging meenens alijas temenan, sam¬
poen asok djrèng f 50 (sèket roepijah)
dateng Administratie. Taksih sanggoep 
mewahi malih.
Sinten noetoeti?
A


eatang badana noemerasaan
schrijver Baros (Batang) wonten
ing grijanipoen tièdèk.
Sarèhné naté nampi dawoeh bilih
prijantoen waoe dados beboedjeng¬
anipoen negari, mila sanalika mi¬
terang ingkang A. W. déné h. s.
waoe kapasrahaken dateng poeng¬
gawa doesoen 3.
ektos h.s. taksih dados padosan
mila kadawoehan njepeng. Djeboel
 prijantoen waoe tindak kalijan
sang wawaranggana, boten dipoen¬
gondèli. Mila sampoen lajak kémawon
manawi ingkang djagi waoe tampi
antjaman: kétjalan srémpang. Ma¬
katen pawartos ingkang koela pireng.
Paroendan (Gredoe-dam-tétékan)
ing distrik Kedoengwoeni, dipoen¬
dandosi (dipoensantoeni), pajon
seng, pager gebjog, djrambah mester;
saka gebjogipoen tjèt-tjètan. Ingkang
sampoen rampoeng wah peni jektos
Na makaten ngetingalaken kekijatan
kita. Panjoewoen koela rimatanipoen
kasentosanana pisan, sampoen ngan¬
tos: bisa jasa, ora bisa mijara. Ka¬
djawi poenika, loeroeng - loeroeng
ing pakampoengan doemoegi ing
doesoen-doesoen ingkang tebih sa¬
king kita oegi sampoen wijar-wijan
(ngalih meter), kénging kaambah
motor oetawi toempakan sanèsipoen.
Minggoe 10 - 8 - 1930 lajonipoen
Sieng Song marasepoehipoen Dr. Ir.
Tan Ho Tjong Volksraadslid, kakoe¬
boer, ingkang ngiring katah sanget,
(motor 200, bis 10). Makaten pa¬
wartos ingkang koela tampi.
D. S.
Tandingan bal-balan.
Kala tanggal 2-8-'30 djam sate¬
ngah 6 ing aloen - aloen Moentilan
sampoen ramé taroengipoen sadèrèk
P. A. M. S. mengsah para tjalon
Rama ing Seminarie Kotabaroe.
Presasat sedaja moerid ing Pas¬
toeran Mtl. sami ningali. Padoeka
para Rama Pastoor inggih mriksani.
Tijang ndjawi Pastoeran inggih
katah ingkang ningali. Koela inggih
ningali nanging dateng koela sam¬
poen boten soemerep tapoekipoen.
Kabaripoen ingkang dateng roemi¬
in „Ngajodja kalebetan ping
angsal nglebetaken ping sepisan.
Mainipoen saé sanget; saking ke¬
repipoen mladjeng ngantos wonten
ingkang kram kempolipoen
Tijang dawah.
(Tjara Grabag kegoeloeng)
Kala Setoe tg. 9 - 7 -'30 kirang
langkoeng djam 12 sijang, ing doe¬
soen Poerwaganda bawah Kawe¬
danan Grabag wonten tijang dawah
saking wit arèn. Inggilipoen boten
kirang saking 8 meter. Sanadjan
sitinipoen boten atos, tijang waoe
meksa inggih prewasa. Nitik ing¬
kang kawon iganipoen, mestinipoen
dawah miring. Tatoe ingkang nge¬
dalaken rah boten wonten. Ing
ngandapipoen wit arèn wonten da¬
poeranipoen deling, dados inggih
wonten toenggak - toenggakipoen.
Begdja déné boten dawah ing
ngrikoe. Nalika poenika, tijang waoe
boten saged tileman mloemah oetawi
miring
Rékanipoen tijang waoe badé da¬
mel dérésan. Ing wit wonten da¬
ngoenipoen 3. Wit waoe sampoen
dipoensoekani anda awoedjoed de¬
ling 1 dipoenkowèk-kowèk minang¬
ka tataraning wit arèn. Tijang waoe
saweg ngresiki doek - doek lan ti¬
rahan bongkoking papah arèn, dje¬
boel papah waoe tjepolipoen nga¬
toetaken pijambakipoen. Tijang waoe
namanipoen Kasan Moechiji. Anak
sémahipoen pak Moechiji sami na¬
ngis pating glero, djalaran kèngetan
ngkang sampoen.
Mandi sabdanipoen tijang sepoeh
ingkang moengel: „Awan-awan adja
memènèk, moendak tiba!"


EREDIA ENGGAL
Para sadèrèk Katoelik Wlanda
Djawi ing Poerwakerta sapoenika
temtoenipoen sampoen marem, awit
sampoen roemaos kadoemoegèn pe¬
pénginanipoen anggadahi Grédja pi¬
jampak. Nalika tg. 10 Augustus,
dados dinten Ngahad kapengker
poenika, Grédja énggal dipoenber¬
kahi déning ngarsa dalem Kangdjeng
Biskop ing Betawi Mgr. A. v. Vel¬
sen. Sasampoenipoen Grédja biner¬


kahan boerban Mila soeri santahan
ing Grédja ngrikoe wiwit kaoen¬
djoekaken déning pandjenenganipoen
rama pangèn ing Poerwakerta mawi
pambantoe kalih.
Ing tengah - tengahipoen Koer¬
ban Mis ngarsa dalem K. Biskop
paring piwoelang, ingkang maksoed¬
ipoen anenangi manahipoen sadèrèk
Katoelik ing Poerwakerta saha sa¬
kiwa tengenipoen ngrikoe, soepados
kerep sowan Grédja, ingkang sapoe¬
nika sampoen dados. Kados déné
roemijin Goesti Allah lerep ing Pa¬
daleman soetji, jasanipoen sang Pra¬
boe Soeléman, makaten oegi sapoe¬
nika Goesti Allah inggih lerep ing
Grédja ngrikoe, malah langkoeng
wigatos katimbang roemijin, awit
sapoenika Pandjenenganipoen ang¬
gènipoen lerep asesinglon warni
Sakramèn Maha-soetji, ingkang da¬
dos poesering gesangipoen tijang
Katoelik; pramila sasaged-saged ti¬
jang Katoelik kedah kerep sowan
saha tampi Sakramèn Maha-soetji,
minangka piwales doemateng Goesti,
ingkang tresna sanget dateng koela
sadaja.
Kinten - kinten djam 10 koerban
Mis-soetji rampoeng; toemoenten
receptie wonten ing pastoeran. Ta¬
moe-tamoe katah sanget; p. t. resi¬
dèn ing Banjoemas; p. t. assistent
residen ing Banjoemas; p. t. assistent
residen ing Poerwakerta; k. boepati
ing Banjoemas; k. boepati ing Poer¬
wakerta; prijantoen loehoer poenika
waoe sadaja sagarwanipoen pisan
Déné tamoe sanès boten soesah
koela atoeraken sinten; sampoen
tjekap manawi koela matoer: ingkang
rawoeh sadaja katah sanget, ange¬
baki Grédja.
Ing ngriki koela boten badé njan¬
dra Grédjanipoen; bokmanawi ben¬
djing manawi wonten wedalipoen;
sapoenika koela namoeng badé nge¬
dalaken mongkoking manah koela
déné sadèrèk ing Poerwakerta sami
roekoen roedjoek saéka kapti, lela¬
anan njamboet damel sesarengan,
Wlandi Djawi sami riboet toeman¬
dang ing damel. Saking pangadjeng¬
adjeng koela sageda makaten ing
lateroesipoen soepados saged nenarik
tijang Djawi, ingkang dèrèng ngertos
dateng wontenipoen Agami kita.
Moegi-moegi Grédja, ingkang nembé
binerkahan poenika anjawabi tijang
ing sakiwa tengenipoen ngrikoe,
saha dados pangoengsèning sadèrèk
koela Djawi Katoelik, ingkang sa¬
soemerep koela radjin, sregep lan
tawekel, langkoeng - langkoeng pa¬
sadja sanget ing sadajanipoen; pan¬
tes kanggé toelada.
Saking Moentilan.
Béndjing tg. 15 -8- 1930 kleren
riaja dalem Dèwi Marijah kapoendoet
dateng Swarga; ing Pastoeran Moen¬
tilan badé wonten processie (arakt
arakan Sakramèn Maha-soetji). Sa¬
mangké para siswa ing P. A. M. S.
jan N. S. saweg sami riboet damel
pepadjangan kanggé ngrengga margi¬
margi ingkang tjalon kaambah Sang
Maha Sakramèn. Pamoedji koela
moegi anggènipoen ngrengga margi
lan altar pinarakan (rustaltaar) sam¬
poen ngantos koetjiwa. Saking pa¬
nginten koela ngengrenging padja¬
ngan tjalon langkoeng pilah katim¬
bang kalijan kala poen panjerat
taksih asring toemoet ngrengga
Soekoer jèn rerengganing arak¬
arakan saged sairib rerenggan arak
arakan ing kita Boxmeer kados
ingkang kawrat ing Sw. Tm. minggoe
wingi.


WAWASAN BOEKOE.
Saking toko boekoe J.B. Wolters,
redactie tampi boekoe „Sari Swa¬
ra" I, karanganipoen Ki Hadja
Déwantara, regi f 1,25 (samak tipis
oet. f 1,50 (samak kandel)
Boekoe poenika kanggé moe¬
langaken sesekaran Djawi ing grija
lan pamoelangan isi sekaran laré
sekar matjapat, sekar gending toe¬
win lagon.
Sinten ingkang mangertos aosing
piwoelang sekar kanggé nglebetaken
wawarah toewin soeraos, mesti boten
owel amboetjal arta sakedik kanggé
toembas boekoe waoe
Boekoe poenika mawi andjalèn¬
trèhaken sakedik prakawis larasing
gending (gamelan). Sekar-sekaripoen
mawi kasoekanan titi laras (noot),


nanging noot waoe awawaton swan¬
tening laras Djawi, (dados dédé do,
ré, mi enz.)
Sekar - sekaripoen katah ingkang
si piwoelang warni-warni, kapra¬
wiran, kasoesilan, pamilihing pra¬
djoerit, tetanèn Iss.
Perloe koela pengeti ing ngriki
wonten prakawis ingkang boten
matoek kasoekakaken dateng laré
i. p. temboeng gandroeng lan
gandroeng asmara, ing katja
50. Rèhné semoenipoen ingkang
kalebetaken ing sekarangrikoe pra¬
kawis raos adi éndah, schoonheids¬
gevoel (panjandra), mila prajogi
kapendetaken tjandra ingkang boten
anggepok prakawis makaten. Ka¬
djawi poenika, wonten temboeng
sawatawis ingkang lepat pangetjap¬
poen, nanging para goeroe saged
ngleresaken pijambak.
Dipoen - gelaraken: bilih kanggé
mbangoen gesang énggal waoe, para
nénéman kedah boten nampik daja¬
daja saking ndjawi ingkang mlebet
ing Indonesia; nanging daja waoe¬
kedah kalaras kalijan kabetahan kita,
sampoen ngantos nampik ngèlmoe¬
ngèlmoe Eropah, awit kersanipoen
Goesti Allah maringaken ngèlmoe
waoe boten namoeng kanggé bangsa
Eropah. Daja (pengaroeh) saking
tijang sanès inggih mlebet mriki,
sampoen mesti wonten ingkang saé
lan ingkang awon, prakawis poenika
para moeda kedah waskita ing pa¬
milih, sageda milih ingkang pantjèn
dados betahipoen Indonesia. Nanging
kedah tansah kèngetan bilih kita
gadah adab lan kaboedajan pijambak.
Dipoentjarijosaken wonten moerid
T.S. ingkang kabangsanipoen roe¬
pak, njengiti bangsa sanès: Wa¬
andi, Tionghoa, sasaminipoen. Ing¬
kang makaten waoe, boten saé babar
pisan, djer sadaja-sadaja sami déné
itahipoen Allah. Manawi wonten
nénéman ingkang kabangsanipoen
makaten, Ki Hadjar boten seneng
babar pisan, sarta tetep roepak
kebangsanipoen. Nanging manawi
dipoentabok bangsa sanès, inggih
soepados sampoen ladjeng kèndel
kémawon, awit manawi wonten
djaman édan poenika tijang anga¬
gengaken andap asor, ngalahan, sa¬
laminipoen inggih tansah dados
tabokan.
Para nénéman soepados mendet
paloepi kawontenaning gamelan,
satoenggal lan satoenggalipoen ga¬
lah bebahan pijambak; mila sam¬
poen gadah manah meri. Manawi
poen saron badé toemindak kados
tender, mesti badé ambibrahaken
gending, inggih gendinging ngage
sang. Ing salebeting gamelan tijang
kedah manoet diktatoripoen i. p.
kendang, semanten oegi ing djagad


pasrawoengan. Saladjengipoen
K.
Hadjar anerangaken (mawi kasekar¬
aken) wiraos lebet ingkang kawrat
ing serat „Sastra Gending" anggitan
dalem Soeltan Agoeng.
KONGGRES P.B.M. T. S
Kala malem Rebo 12/13 Augus¬
tus, P(erkoempoelan) B(ekas) M(oe¬
id) T(aman) S(iswa) ing Ngajogja¬
karta ngawontenaken konggrès, di¬
poendatengi tijang + 500, wakiling
pakempalan 38, lan wakil - wakil
serat kabar.
Pakempalan ing daloe poenika
babar pisan boten kénging angge¬
pok politiek.
Panitra nerangaken poetoesan P.
B. M. T. S.: a. nangsoeli tilas moe¬
rid T. S.; b. ambijantoe T. S. (mawi
arta lan tenaga); c. ngedegaken ar
beidsbemiddeling;
d. ngawonten¬
aken ondersteuningsfonds kanggé
laré T. S. ingkang badé neroesaken
sekolah, nanging ketjoepetan wra¬
jad.
Sadèrèk Soeganda, pangarsaning
konggrès anerangaken dadasar adeg¬
poen P. B. M. T. S., mawi anggepok
babad Indonesia
Ki Hadjar Dewantara, ang¬
telaraken kawadjibanipoen para né¬
néman dateng Indonesia. Kawadji¬
ban waoe karingkes awoedjoed
pitoetoer: „koedoe ambangoen oe¬
rip anjar” — „haroes membangoen¬
kan pri kehidoepan baroe (samen¬
leving) di Indonesia.
Sagedipoen makaten kedah njoe¬
merepi (risakipoen) djaman sapoe¬
nika, sarta pandjanmaning djaman
roemijin wonten djaman samangké¬
perloenipoen ladjeng saged anam¬
tokaken tandang ingkang kanggé
ambangoen gesang énggal (ing dja¬
man béndjing) waoe. Dados para
nénéman kedah anjoemerepi kabar
Indonesia, djer ing ngrikoe ke¬
dah tepa paloepi ingkang mikan¬
toeki. Pamawasipoen pamedar sab¬
da prakawis kawadjiban waoe
kalaras kalajan dadasar panggoela¬
wentah T.S., i.p. „panggoelawentah
mitoeroet garising gesangipoen bang¬
sa Indonesia, sarta ngangkah soe¬
pados ingkang ginoelawentah mi¬
goenani dateng Indonesia.
Pamedar sabda anerangaken ri¬
saking djaman sapoenika, margi
sami kontjatan roh kabangsan, sa¬
rana ngidoengaken panjandra risak¬
ing djaman ingkang kawrat ing
serat Kalatida. Ing djaman risak
poenika katah nénéman isin ngaken
Indonesia-nipoen, oep. omong koe¬
medah-kedah mawi basa Weland
lss. poenika nama ngrisakaken adat
Indonesia pijambak.
Wasana medaraken warsita da¬


teng para warga P. B. M. T. S., kedah
andjagi katentremanipoen pijambak,
katentremaning grijanipoen pijam¬
bak, nanging sampoen ngganggoe
katentremaning sanès. Pamedar sab¬
da ngèngetaken bilih kamardikan ing¬
kang kasoekakaken dateng siswa
T. S. poenika wonten watesipoen,
awoedjoed tijang sanès. Kanggé
anggajoeh kamardikan bab politiek
laré nénéman kedah ngatingalaken
saged ngadeg pijambak, saged ne¬
lahaken jèn saged mentas pijambak
Wasana Ki Hadjar amitoetoeri: „A
dja kepengin pajoeng gilap. Tinim¬
bang pajoeng gilap megap - megap,
loewih betjik pajoeng idjo, rojo-rojok
Ora koerang wong noenggang mon¬
tor mbrebes-mili, wong mikoel tjad
rengeng-rengeng", Iss. Sesorahipoen
Ki Hadjar sanget nenarik manah.
Sasampoenipoen poenika wonten
tijang sawatawis ingkang oeroen
rembag. Ingkang koela tjatet na¬
moeng sesorahipoen sadèrèk Inajadi
anerangaken moendoeripoen pang¬
gaotan ing ngriki poenika margi
tetijang sami boten poeroen nganggé
barang-barang wedalan ngriki awoe¬
djoed tenoenan Iss., malah sami
nganggé pantalon badénipoen we¬
dalan pabrik Kilénan.


Parepatan
wiwitipoen djam 9,
bibar djam 11,45 kanti wiloedjeng.
VERSLAGGEVER.


Tjepet! Tjepet!
Tjepet!
Semoea - moeanja tjepet! Les
djoega spoed
Toean ingin dalam hanja 2
taoen sadja soedah faham ba¬
hasa Belanda dan soedah bisa
menempoeh Klein - Ambtenaars¬
examen? Onkost hanja f 2,50 per¬
boelan, boekoe-boekoe semoea¬
gratis
Mintalah ini hari djoega proef¬
nummer Spoed- Cursus - Bahasa¬
Belanda pada


Inst. Zelfontwikkeling
Soerabaja.


MANTJA NEGARI.


TIONGKOK
Wadybala Nanking, kala mang¬
sah perang kalijan wadya Lèr wonten
Shantoeng, kawon, sarta ladjeng
oemadjeng dateng Thian Foe.
Barisan Lèr kétjalan njawa lan
tijang ketaton éwon, toewin mrijem
105. (Aneta Radio saking Berlin 8
Agoestoes). Pawartos saking Han¬
kow, njarijosaken bilih National
City Bank, tampi serat saking go¬
longan kominis neda arta 100 èwoe
dolar, manawi boten dipoensoekani
badé ngrabasa kita ngrikoe. Ing
siti koekoeban Right Powerco, men¬
tas wonten kominis kalih dipoen¬
tjepeng, kadakwa panoenggilanipoen
tetijang ingkang amedoti kawat-ka¬
wat tilpoen
Chang Teh toewin Hu Nan doe
mawah wonten pangoewasanipoen
kominis. Baita perang „Carado"
bangkat dateng Tiongkok kanggé
njantosaken baita Inggris ing ngrika.
PERSI.
Manoet pawartos, paréntah Persi
noelak panedanipoen Toerki bah
éwahing tapel-wates, lan éwahipoen
waoe badé saged njakétjakaken pa¬
nempoehipoen Toerki, dateng bangsa
Koerden. (Bangsa Koerden sami
brontak nglawan Toerki. Bangsa
Koerden sampoen nempoeh grija¬
grija Toerki ing Urfa toewin Amdin).
NEDERLAND.
Pangeran Takamatsu kalijan gar¬
wa (prajagoeng Djepang), mertamoe
wonten Rotterdam, sarta lalangen
wonten tlaga Kager mawi baita.
Pangéran Damrong kalijan poetra
poetrinipoen, (sapoenika sampoen
bidal dateng Paris) kala wonten
Nederland, saking kapareng dalem
S. M. Poetri Wilhelmina kapatedan
bintang Grootkruis der orde van den
Nederlandschen Leeuw
PARANGAKIK.
Salebeting pogokan ing Parang¬
akik Lèr wonten pasoelajanipoen
golongan sosijalis kalijan kominis
Pakempalan sosijalis trimah manawi
koeli-koeli dipoenindaki épahanipoen
f 0, 25, golongan kominis meksa
kentjeng neda indakan f 0.50 sadinten.
Golongan kominis ngantjam badé
nindakaken tindak pari paksa dateng
golongan sosijalis samangsa poeroen
njamboet damel
Margi wontening pasoelajan poe¬
nika, dajaning staking ladjeng soeda.
Golongan sosijalis sampoen ngoen¬
dangaken badé poeroen njamboe
damel malih wonten pabrik-pabrik
ingkang sampoen sagah ngindaki
épahan, kadjawi poenika badé nga¬
wontenaken barisan kanggé andjagi
manawi dipoentempoeh golongan
kominis,

Lahir ing Gesiekan — Jogja, 
kanti rahardja
Djoemoewah Pon 8 Augustus 1930
THOMAS ADIWAHJANA
Laré No. 3.
Bernarda Soekisni
SOERADIBRATA.
Constantius Soeradi

SOSOESODOESODOSASSPSSEGASSEG
Hollandsche Neutrale School
Kalitidoe (Bodjonegoro)
betah goeroe pambantoe, ingkang we¬
dalan Kweekschool (kl. 3 vierjarige 
cursus) langkoeng oetami ingkang sam¬
poen praktijk. Diploma boten perloe,
waton gijat njamboet damel. Serat
lamaran dateng kepala sekolah.
.
SODESSSSSbassa pada basa passar De


KLEERMAKER ACHMAD


TAMBAKSEGARAN
SOLO


Pantji soedija kanggé para kakoeng
mawi model warni-warni; oegi nampi
welingan badé roepi-roepi.
DAMELANIPOEN NETJES:
EPAHANIPOEN PANTES.
EIGENAAR ACHMADJASIN


